title: 2010/286/: Deċiżjoni tal-Kunsill tad- 19 ta’ Jannar 2010 dwar l-eżistenza ta’ żbilanċ eċċessiv fl-Italja

text:
               21.5.2010

               MT

               Il-Ġurnal Uffiċjali tal-Unjoni Ewropea

               L 125/40

         DEĊIŻJONI TAL-KUNSILL
   tad-19 ta’ Jannar 2010
   dwar l-eżistenza ta’ żbilanċ eċċessiv fl-Italja
   (2010/286/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea u, b’mod partikolari, l-Artikolu 126(6) flimkien mal-Artikolu 126(13) u l-Artikolu 136 tiegħu,
   Wara li kkunsidra l-proposta mill-Kummissjoni,
   Wara li kkunsidra l-osservazzjonijiet magħmula mill-Italja,
   Billi:

               (1)

               Skont l-Artikolu 126(1) tat-Trattat dwar il-Funzjonament tal-Unjoni Ewropea, l-Istati Membri għandhom jevitaw żbilanċi eċċessivi tal-gvern.

               (2)

               Il-Patt ta’ Stabbiltà u Tkabbir huwa bbażat fuq l-għan ta’ finanzi sodi tal-gvern bħala mezz biex jissaħħu l-kondizzjonijiet għall-istabbiltà tal-prezzijiet u għal tkabbir sostenibbli qawwi li jwassal għall-ħolqien tal-impjiegi.

               (3)

               Il-proċedura ta’ żbilanċ eċċessiv (PŻE) taħt l-Artikolu 126 tat-Trattat dwar il-Funzjonament tal-Unjoni Ewropea, kif iċċarat bir-Regolament (KE) Nru 1467/97 tas-7 ta’ Lulju 1997 dwar li titħaffef u li tiġi ċċarata l-implimentazzjoni tal-proċedura ta’ żbilanċ eċċessiv (1) (li tagħmel parti mill-Patt ta’ Stabbiltà u ta’ Tkabbir), tipprovdi għal deċiżjoni dwar l-eżistenza ta’ żbilanċ eċċessiv. Ir-Regolament (KE) Nru 1467/97 jistabbilixxi wkoll dispożizzjonijiet għall-implimentazzjoni tal-Artikolu 104 tat-Trattat li jistabbilixxi l-Komunità Ewropea, li sar l-Artikolu 126 tat-Trattat dwar il-Funzjonament tal-Unjoni Ewropea. Il-Protokoll dwar il-proċedura ta’ żbilanċ eċċessiv anness mat-Trattat dwar il-Funzjonament tal-Unjoni Ewropea jistabbilixxi aktar dispożizzjonijiet marbuta mal-implimentazzjoni tal-PŻE. Ir-Regolament tal-Kunsill (KE) Nru 479/2009 (2) jistabbilixxi definizzjonijiet u regoli dettaljati għall-applikazzjoni tad-dispożizzjonijiet ta’ dak il-Protokoll.

               (4)

               Ir-riforma tal-2005 tal-Patt ta’ Stabbiltà u Tkabbir fittxet li ssaħħaħ l-effikaċja u l-bażi ekonomika tiegħu kif ukoll li tħares is-sostenibbiltà tal-finanzi pubbliċi fit-tul. Din kellha l-għan li tiżgura li, b’mod partikolari, l-isfond ekonomiku u baġitarju jitqiesu bis-sħiħ fl-istadji kollha tal-PŻE. B’dan il-mod, il-Patt ta’ Stabbiltà u Tkabbir jipprovdi l-qafas li jsostni l-linji ta’ politika tal-gvern għal ritorn ta’ malajr lejn pożizzjonijiet baġitarji sodi filwaqt li jittieħed kont tal-qagħda ekonomika.

               (5)

               L-Artikolu 104(5) tat-Trattat li jistabbilixxi l-Komunità Ewropea, li sar l-Artikolu 126(5) tat-Trattat dwar il-Funzjonament tal-Unjoni Ewropea, kien jeħtieġ li l-Kummissjoni tindirizza opinjoni lill-Kunsill jekk il-Kummissjoni kien jikkunsidra li jeżisti jew li jista’ jinqala’ żbilanċ eċċessiv fi Stat Membru. Il-Kummissjoni, wara li kkunsidrat ir-rapport tagħha skont l-Artikolu 104(3) tat-Trattat li jistabbilixxi l-Komunità Ewropea, li sar l-Artikolu 126(3) tat-Trattat dwar il-Funzjonament tal-Unjoni Ewropea, u wara li kkunsidrat l-opinjoni tal-Kumitat Ekonomiku u Finanzjarju skont l-Artikolu 104(4) tat-Trattat li jistabbilixxi l-Komunità Ewropea, li sar l-Artikolu 126(4) tat-Trattat dwar il-Funzjonament tal-Unjoni Ewropea, ikkonkludiet li kien jeżisti żbilanċ eċċessiv fl-Italja. Il-Kummissjoni għalhekk indirizzat din l-opinjoni lill-Kunsill fir-rigward tal-Italija fil-11 ta’ Novembru 2009 (3).

               (6)

               L-Artikolu 126(6) tat-Trattat dwar il-Funzjonament tal-Unjoni Ewropea jiddikjara li l-Kunsill għandu jikkunsidra kull osservazzjoni li l-Istat Membru kkonċernat ikun jixtieq jagħmel qabel ma jiddeċiedi, wara valutazzjoni ġenerali, jekk jeżistix żbilanċ eċċessiv. Fil-każ tal-Italja, din il-valutazzjoni ġenerali twassal għall-konklużjonijiet imniżżlin f’din id-Deċiżjoni.

               (7)

               Skont data nnotifikata mill-awtoritajiet Taljani f’Ottubru 2009, l-iżbilanċ ġenerali tal-gvern fl-Italja huwa ppjanat li jilħaq il-5,3 % tal-PDG fl-2009, u b’hekk jaqbeż il-valur ta’ referenza ta’ 3 % tal-PDG mingħajr ma jkun qrib tiegħu. L-eċċess ippjanat fuq il-valur ta’ referenza jista’ jiġi kkwalifikat bħala eċċezzjonali skont it-tifsira tat-Trattat u tal-Patt ta’ Stabbiltà u Tkabbir. B’mod partikolari, dan jirriżulta minn tnaqqis qawwi fir-ritmu ekonomiku skont it-tifsira tat-Trattat u tal-Patt ta’ Stabbiltà u Tkabbir. It-tbassir tas-servizzi tal-Kummissjoni tal-ħarifa 2009 ibassar li l-PDG reali fl-Italja jonqos b’4,7 % fl-2009, wara li naqas b’1 % fl-2008. Rilanċ moderat huwa mistenni għall-2010, li jissaħħaħ fl-2011. Barra minn hekk, l-eċċess ippjanat lil hinn mill-valur ta’ referenza ma jistax jitqies bħala wieħed temporanju, billi l-iżbilanċ huwa mbassar li jiżdied aktar fl-2010 u, fuq bażi ta’ ebda tibdil ta’ politika, li jonqos b’mod marġinali fl-2011. Il-miżuri ta’ diskrezzjoni mwettqa flimkien mal-pakketti suċċessivi ta’ rilanċ bħala tweġiba għall-kriżi f’konformità mal-Pjan Ewropew ra’ rkupru Ekonomiku (maħsuba bħala sostenn għal min jaqla’ ftit u għas-setturi industrijali ewlenin) mhumiex mistennija li jinfluwenzaw ħafna l-bilanċ tal-gvern, billi dawn huma, skont l-awtoritajiet Taljani, iffinanzjati kompletament l-aktar bl-allokazzjoni mill-ġdid ta’ fondi eżistenti. Il-kriterju tal-iżbilanċ fit-Trattat mhuwiex sodisfatt.

               (8)

               Skont id-data nnotifikata mill-awtoritajiet Taljani f’Ottubru 2009, id-dejn gross ġenerali tal-gvern kien ferm aktar minn 60 % tal-valur ta’ referenza tal-PDG minn qabel il-bidu tal-fażi III tal-unjoni ekonomika u monetarja u huwa ppjanat li jkun ta’ 115,1 % tal-PDG fl-2009. It-tbassir tas-servizzi tal-Kummissjoni tal-ħarifa 2009 jipproġetta li l-proporzjon tad-dejn ser jiżdied għal 117,8 % fl-2011. Il-proporzjon tad-dejn ma jistax jitqies bħala wieħed li qed jonqos b’mod suffiċjenti u li qed joqrob lejn il-valur ta’ referenza b’pass sodisfaċenti skont it-tifsira tat-Trattat u l-Patt ta’ Stabbiltà u Tkabbir. Il-kriterju tad-dejn fit-Trattat mhuwiex sodisfatt.

               (9)

               Skont l-Artikolu 2(4) tar-Regolament (KE) Nru 1467/97, il-“fatturi rilevanti” jistgħu jitqiesu biss fl-istadji li jwasslu għad-deċiżjoni tal-Kunsill dwar l-eżistenza ta’ żbilanċ eċċessiv b’konformità mal-Artikolu 126(6) tat-Trattat dwar il-Funzjonament tal-Unjoni Ewropea jekk il-kondizzjoni doppja - li l-iżbilanċ jibqa’ qrib il-valur ta’ referenza u li l-eċċess tiegħu ‘l fuq mill-valur ta’ referenza jkun temporanju - tiġi sodisfatta għal kollox. Fil-każ tal-Italja, din il-kondizzjoni doppja ma ntlaħqitx. Għalhekk, il-fatturi rilevanti mhumiex qed jitqiesu fil-passi li jwasslu għal din id-Deċiżjoni,

         ADOTTA DIN ID-DEĊIŻJONI:
   Artikolu 1
   Minn valutazzjoni ġenerali jirriżulta li jeżisti żbilanċ eċċessiv fl-Italja.
   Artikolu 2
   Din id-Deċiżjoni hija indirizzata lir-Repubblika Taljana.

      Magħmul fi Brussell, id-19 ta’ Jannar 2010.

            Għall-Kunsill

            Il-President

         E. SALGADO

      (1)  ĠU L 209, 2.8.1997, p. 6.

      (2)  ĠU L 145, 10.6.2009, p. 1.

      (3)  Id-dokumenti kollha marbuta mal-EDP għall-Italja jinsabu fil-websajt li ġejja: http://ec.europa.eu/economy_finance/netstartsearch/pdfsearch/pdf.cfm?mode=_m2


title: 2009/59/KE: Deċiżjoni tal-Bank Ċentrali Ewropew tal- 31 ta’ Diċembru 2008 dwar il-ħlas min-Národná banka Slovenska tal-kapital, it-trasferiment ta’ assi barranin ta’ riżerva u l-kontribuzzjonijiet għar-riżervi u l-provvisti tal-Bank Ċentrali Ewropew (BĊE/2008/33)

text:
               24.1.2009

               MT

               Il-Ġurnal Uffiċjali ta’ l-Unjoni Ewropea

               L 21/83

         DEĊIŻJONI TAL-BANK ĊENTRALI EWROPEW
   tal-31 ta’ Diċembru 2008
   dwar il-ħlas min-Národná banka Slovenska tal-kapital, it-trasferiment ta’ assi barranin ta’ riżerva u l-kontribuzzjonijiet għar-riżervi u l-provvisti tal-Bank Ċentrali Ewropew
   (BĊE/2008/33)
   (2009/59/KE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew (minn issa ‘l quddiem l-“Istatut SEBĊ”), u b’mod partikolari l-Artikoli 30.1, 30.3, 49.1 u 49.2,
   Billi:

               (1)

               Skond l-Artikolu 1 tad-Deċiżjoni tal-Kunsill 2008/608/KE tat-8 ta’ Lulju 2008 skond l-Artikolu 122(2) tat-Trattat fuq l-adozzjoni mis-Slovakja tal-munita waħdanija fl-1 ta’ Jannar 2009 (1), is-Slovakja tissodisfa l-kundizzjonijiet meħtieġa għall-adozzjoni ta’ l-euro u d-derogi mogħtija lilha skond l-Artikolu 4 ta’ l-Att ta’ l-Adeżjoni 2003 (2) ser ikunu rrevokati b’effett mill-1 ta’ Jannar 2009.

               (2)

               L-Artikolu 49.1 ta’ l-Istatut SEBĊ jipprovdi li l-bank ċentrali nazzjonali (BĊN) ta’ Stat Membru li d-deroga tiegħu tkun ġiet irrevokata għandu jħallas is-sehem tal-kapital tiegħu sottoskritt tal-Bank Ċentrali Ewropew (BĊE) bl-istess mod bħall-BĊNi ta’ l-Istati Membri oħra parteċipanti. Il-BĊNi ta’ l-Istati Membri parteċipanti eżistenti ħallsu bis-sħiħ s-sottoskrizzjonijiet tagħhom lill-BĊE (3). Il-piżijiet tan-Národná banka Slovenska fl-iskema kapitali tal-BĊE huma ta’ 0,6934 %, skond l-Artikolu 2 tad-Deċiżjoni BĊE/2008/23 tat-12 ta’ Diċembru 2008, dwar l-ishma perċentwali tal-banek ċentrali nazzjonali fl-iskema għas-sottoskrizzjoni fil-kapital tal-Bank Ċentrali Ewropew (4). In- Národná banka Slovenska diġà ħallas parti mis-sehem tiegħu fil-kapital sottoskritt tal-BĊE, skond l-Artikolu 1 tad-Deċiżjoni BĊE/2006/26 tat-18 ta’ Diċembru 2006, li tistabbilixxi l-miżuri meħtieġa għall-ħlas tal-kapital tal-Bank Ċentrali Ewropew mill-banek ċentrali nazzjonali mhux parteċipanti (5). L-ammont li jifdal huwa għalhekk ta’ EUR 37 216 406,81, li jirriżulta mill-multiplikazzjoni tal-kapital sottoskritt tal-BĊE (EUR 5 760 652 402,58) bil-piż ta’ l-iskema kapitali tan-Národná banka Slovenska (0,6934 %), imnaqqsa bil-parti ta’ l-ishma tiegħu fil-kapital sottoskritt tal-BĊE li diġà tħallas.

               (3)

               L-Artikolu 49.1, flimkien ma’ l-Artikolu 30.1, ta’ l-Istatut jipprovdi li l-BĊN ta’ xi Stat Membru li d-deroga tiegħu tkun ġiet irrevokata għandu jittrasferixxi wkoll assi barranin ta’ riżerva lill-BĊE. Skond l-Artikolu 49.1 ta’ l-Istatut SEBĊ, is-somma biex tiġi ttrasferita hija ddeterminata bil-multiplikazzjoni tal-valur tal-euro b’rati tal-kambju kurrenti ta’ l-assi barranin ta’ riżerva li huma diġa' ttrasferiti lill-BĊE skond l-Artikolu 30.1 ta’ l-Istatut SEBĊ, permezz tal-proporzjon bejn in-numru ta’ ishma sottoskritti mill-BĊN kkonċernat u n-numbru ta’ ishma mħallsa diġa' mill-BĊNi ta’ l-Istati Membri l-oħra parteċipanti. Meta jiġu ddeterminati l-“assi barranin ta’ riżerva li huma diġà ttrasferiti lill-BĊE skond l-Artikolu 30.1”, għandhom jitqiesu l-aġġustamenti ta’ qabel ta’ l-iskema kapitali (6) skond l-Artikolu 29.3 ta’ l-Istatut SEBĊ u l-espansjonijiet ta’ l-iskema kapitali tal-BĊE bis-saħħa ta’ l-Artikolu 49.3 ta’ l-Istatut SEBĊ (7). Għaldaqstant, skond id-Deċiżjoni BĊE/2008/27 tat-12 ta’ Diċembru 2008 li tistabbilixxi l-miżuri meħtieġa għall-kontribuzzjoni tal-valur azzjonarju akkumulat tal-Bank Ċentrali Ewropew, għall-aġġustament tal-klejms tal-banek ċentrali nazzjonali ekwivalenti għall-assi barranin ta’ riżerva ttrasferiti (8), l-ekwivalenti fil-euro ta’ l-assi barranin ta’ riżerva li huma diġa' ttrasferiti lill-BĊE skond l-Artikolu 30.1 ta’ l-Istatut SEBĊ huwa ta’ EUR 44 154 040 257,26.

               (4)

               L-assi barranin ta’ riżerva biex jiġu ttrasferiti kemm min-Národná banka Slovenska għandhom ikunu ddenominati f’dollari Amerikani u deheb.

               (5)

               L-Artikolu 30.3 ta’ l-Istatut SECB jipprovdi li l-BĊE għandu jikkredita kull BĊN ta’ xi Stat Membru parteċipanti bi klejm ekwivalenti għall-assi barranin ta’ riżerva li dan ta’ l-aħħar ikun ittrasferixxa lill-BĊE. Il-provvisti fir-rigward tad-denominazzjoni u r-remunerazzjoni tal-klejms li ġew diġà kkreditati lill-BĊNi ta’ l-Istati Membri parteċipanti eżistenti (9) għandhom japplikaw ukoll għad-denominazzjoni u r-remunerazzjoni tal-klejms tan-Národná banka Slovenska.

               (6)

               L-Artikolu 49.2 ta’ l-Istatut SEBĊ jipprovdi li l-BĊN ta’ xi Stat Membru li d-deroga tiegħu tkun ġiet irrevokata għandu jikkontribwixxi għar-riżervi tal-BĊE, għal dawk il-provvisti ekwivalenti għal riżervi, u għall-ammont li għad jonqos biex jiġi allokat għar-riżervi u l-provvisti li jikkorrispondu mal-bilanċ tal-kont tal-profitt u t-telf sal-31 Diċembru tas-sena qabel ir-revoka tad-deroga. L-ammont ta’ din il-kontribuzzjoni huwa ddeterminat skond l-Artikolu 49.2 ta’ l-Istatut SEBĊ.

               (7)

               B’analoġija ma’ l-Artikolu 3.5 tar-Regoli ta’ Proċedura tal-Bank Ċentrali Ewropew (10), il-Gvernatur tan-Národná banka Slovenska kellu l-opportunita' li jagħmel xi osservazzjonijiet dwar din id-Deċiżjoni qabel ma ġiet adottata,

         IDDEĊIEDA KIF ĠEJ:
   Artikolu 1
   Definizzjonijiet
   Għall-finijiet ta’ din id-Deċiżjoni:

               —

               “Stat Membru parteċipanti” tfisser Stat Membru li adotta l-euro;

               —

               “assi barranin ta’ riżerva” tfisser titoli, deheb jew flus kontanti;

               —

               “deheb” tfisser uqijiet sħaħ fini (fine troy ounces) ta’ deheb fil-forma ta’ London Good Delivery bars, kif speċifikat mil-London Bullion Market Association;

               —

               “Eurosistema” tfisser il-BĊE u l-BĊNi ta’ Stati Membri parteċipanti.

               —

               “titoli” tfisser kull titolu jew strument finanzjarju kif speċifikat mill-BĊE;

               —

               “flus kontanti” tfisser il-valuta legali ta’ l-Istati Uniti (dollaru Amerikan);

         Artikolu 2
   Ħlas tal-kapital
   1.   B’effett mill-1 ta’ Jannar 2009, in-Národná banka Slovenska għandu jħallas il-kumplament tas-sehem tiegħu fil-kapital sottoskritt tal-BĊE, li jikkorrespondu ma’ EUR 37 216 406,81.
   2.   In-Národná banka Slovenska għandu jħallas l-ammont imsemmi fil-paragrafu 1 lill-BĊE fit-2 ta’ Jannar 2009 permezz ta’ trasferiment separat bis-sistema Trans-European Automated Real-time Gross settlement Express Transfer (TARGET2).
   3.   In-Národná banka Slovenska għandu, permezz ta’ trasferiment bit-TARGET2 separat, iħallas lill-BĊE fit-2 ta’ Jannar 2009, l-imgħax li jiddekorri fl-1 ta’ Jannar 2009 fuq l-ammont dovut lill-BĊE skond il-paragrafu 2.
   4.   Kull imgħax li jakkumula skond il-paragrafu 3 għandu jkun ikkalkulat kuljum, bl-użu tal-metodu ta’ kalkulazzjoni actual over-360-day, b’rata daqs ir-rata marġinali ta’ imgħax użata mill-Eurosistema fl-operazzjoni prinċipali ta’ finanzjament mill-ġdid l-aktar riċenti tagħha.
   Artikolu 3
   Trasferiment ta’ assi barranin ta’ riżerva
   1.   In-Národná banka Slovenska għandu jittrasferixxi lill-BĊE, b’effett mill-1 ta’ Jannar 2009, u skond dan l-Artikolu u l-arranġamenti magħmula li jsegwu, ammont ta’ assi barranin ta’ riżerva ddenominati f’dollari Amerikani u deheb li huma ekwivalenti għal EUR 443 086 155,98, kif ġej:

               Ammont ta’ titoli u flus kontanti f’dollari Amerikani ekwivalenti għal ammonti f’euro

               Ammont ta’ deheb ekwivalenti għal ammonti f’euro

               Ammont aggregat ekwivalenti għal ammont f’euro

               376 623 232,58

               66 462 923,40

               443 086 155,98

         2.   L-ammonti ekwivalenti għall-euro ta’ assi barranin ta’ riżerva biex jiġu ttrasferiti min-Národná banka Slovenska skond il-paragrafu 1 għandhom ikunu kkalkulati skond ir-rati tal-kambju bejn il-euro u d-dollaru Amerikan stabbiliti bħala r-riżultat tal-proċedura ta’ konsultazzjoni bil-miktub ta’ 24-siegħa fil-31 ta’ Diċembru 2008 bejn l-Eurosistema u n-Národná banka Slovenska, u fil-każ tad-deheb, skond il-prezz tad-deheb f’dollari Amerikani għal kull uqija sħiħa fina (fine troy ounce) stabbilit fl-iffissar tal-prezz tad-deheb ġewwa Londra (London gold fixing) fl-10.30 a.m., ħin ta’ Londra, fil-31 ta’ Diċembru 2008.
   3.   Il-BĊE għandu jikkonferma lin-Národná banka Slovenska kemm jista’ jkun malajr l-ammonti kkalkulati skond il-paragrafu 2.
   4.   In-Národná banka Slovenska għandu jittrasferixxi lill-BĊE portafoll ta’ titoli ddenominati f’dollari Amerikani u flus kontanti li l-Valur f’Riskju (VaR) tagħhom fil-konfront il-kejl tattiku (tactical benchmark) tal-BĊE fil-ħin tat-trasferiment ma jaqbiżx il-limitu li japplika għall-portafolli ta’ negozju fil-konfront il-kejl tattiku kif stabbilit mill-BĊE. Il-portafoll ta’ titoli ddenominati f’dollari Amerikani u flus kontanti għandu jikkonforma wkoll mal-limiti ta’ kreditu speċifikati mill-BĊE.
   5.   It-trasferiment tal-flus kontanti għandu jsir lil dawk il-kontijiet kif inhuma speċifikati mill-BĊE. Id-data tas-settlement għall-flus kontanti li għandhom jiġu ttrasferiti lill-BĊE, għandha tkun it-2 ta’ Jannar 2009. In-Národná banka Slovenska għandu jagħti struzzjonijiet biex jaffettwa dan it-trasferiment lill-BĊE.
   6.   Il-valur tad-deheb li n-Národná banka Slovenska jittrasferixxi lill-BĊE skond il-paragrafu 1 għandu jkun kemm jista’ jkun qrib, imma mhux aktar, EUR 66 462 923,40.
   7.   In-Národná banka Slovenska għandu jittrasferixxi d-deheb imsemmi fil-paragrafu 1 f’forma mhux investita lil dawk il-kontijiet u f’dawk il-postijiet kif inhuma speċifikati mill-BĊE. Id-data tas-settlement għad-deheb li għandu jiġi ttrasferit lill-BĊE, għandha tkun il-5 ta’ Jannar 2009. In-Národná banka Slovenska għandu jagħti struzzjonijiet biex jaffettwa dan it-trasferiment lill-BĊE.
   8.   Jekk in-Národná banka Slovenska jittrasferixxi deheb lill-BĊE b’valur inqas mill-ammont speċifikat fil-paragrafu 1, allura fil-5 ta’ Jannar 2009 għandu jittrasferixxi ammont ta’ flus kontanti f’dollari Amerikani ekwivalenti għan-nuqqas lil kont tal-BĊE kif speċifikat mill-BĊE. L-ebda minn dawn il-flus kontanti f’dollari Amerikani m’għandhom jagħmlu parti mill-assi barranin ta’ riżerva ddenominati f’dollari Amerikani li n- jittrasferixxi lill-BĊE skond il-paragrafu 1.
   9.   In-Národná banka Slovenska għandu jittrasferixxi titoli lill-BĊE f’dawk il-kontijiet kif inhuma speċifikati mill-BĊE. Id-data tas-settlement għat-titoli li għandhom jiġu ttrasferiti lill-BĊE, għandha tkun it-2 ta’ Jannar 2009. In-Národná banka Slovenska għandu jagħti struzzjonijiet għat-trasferiment tal-proprjeta tat-titoli lill-BĊE fid-data tas-settlement. Il-valur ta’ dawn it-titoli kollha għandu jkun ikkalkulat skond il-prezzijiet indikati mill-BĊE.
   10.   L-ekwivalenti f’euro tas-somma tal-valur tat-titoli kollha ttrasferiti lill-BĊE u l-flus kontanti għandu jkun indaqs l-ammont indikat fil-paragrafu 1.
   11.   Id-differenza, jekk ikun hemm, bejn l-ammonti aggregati ekwivalenti għall-euro msemmijin fil-paragrafu 1 u l-ammonti imsemmijin fl-Artikolu 4(1), għandha titħallas skond il-Ftehim tal-31 ta’ Diċembru 2008 bejn il-Bank Ċentrali Ewropew u n-Národná banka Slovenska fir-rigward tal-klejm ikkreditata lin-Národná banka Slovenska mill-Bank Ċentrali Ewropew skond l-Artikolu 30.3 ta’ l-Istatut tas-Sistema Ewropea tal-Banek Ċentrali u tal-Bank Ċentrali Ewropew (11).
   Artikolu 4
   Denominazzjoni, remunerazzjoni u maturità tal-klejms ekwivalenti għall-kontribuzzjonijiet
   1.   B’effett mill-1 ta’ Jannar 2009, u skond l-ispeċifikazzjonijiet fl-Artikolu 3 fir-rigward tad-dati ta’ ħlas tat-trasferimenti ta’ assi barranin ta’ riżerva, il-BĊE għandu jikkredita kemm lin-Národná banka Slovenska bi klejm iddenominata fil-euro, ekwivalenti għall-ammont aggregat f’euro tal-kontribuzzjoni rispettivi tagħhom ta’ assi barranin ta’ riżerva. Din il-klejm tikkorrespondi għal EUR 339 443 637,59.
   2.   Il-klejm ikkreditata mill-BĊE lin-Národná banka Slovenska għandha tkun rremunerata mid-data tal-ħlas. L-imgħax li jakkumula għandu jkun ikkalkulat kuljum, bl-użu tal-metodu ta’ kalkulazzjoni actual over-360-day, b’rata ekwivalenti għal 85 % tar-rata ta’ imgħax marġinali wżata mill-Eurosistema fl-operazzjoni prinċipali ta’ finanzjament mill-ġdid l-aktar riċenti tagħha.
   3.   Il-klejm għandha tkunu rremunerata fi tmiem ta’ kull sena finanzjarja. Il-BĊE għandu jinforma lin-Národná banka Slovenska kull tliet xhur bl-ammonti kumulattivi.
   4.   Il-klejm m’għandhiex tinfeda.
   Artikolu 5
   Kontribuzzjoni għar-riżervi u l-provvisti tal-BĊE
   1.   B’effett mill-1 ta’ Jannar 2009 u skond l-Artikolu 3(5) u (6), in-Národná banka Slovenska għandu jikkontribwixxi għar-riżervi tal-BĊE, għal dawk il-provvisti ekwivalenti għal riżervi, u għall-ammont li jkun għad jonqsu biex jiġi allokat għar-riżervi u l-provvisti li jikkorrispondu mal-bilanċ tal-kont tal-profitt u t-telf fil-31 ta’ Diċembru 2008.
   2.   L-ammonti biex jiġu kkontribwiti min-Národná banka Slovenska għandhom jkunu ddeterminati skond l-Artikolu 49.2 ta’ l-Istatut SEBĊ. Ir-referenzi fl-Artikolu 49.2 għan-numru “ta’ ishma sottoskritti mill-bank ċentrali kkonċernat” u “n-numru ta’ ishma diġa' mħallsa mill-banek ċentrali l-oħra” għandhom jirreferu għall-piżijiet tan-Národná banka Slovenska, u l-BĊNi ta’ Stati Membri parteċipanti eżistenti, rispettivament, fl-iskema kapitali tal-BĊE, skond id-Deċiżjoni BĊE/2008/23.
   3.   Għall-finijiet tal-paragrafu 1, “ir-riżervi tal-BĊE” u “il-provvisti ekwivalenti għal riżervi” għandhom jinkludu, inter alia, il-fond ta’ riżerva ġenerali tal-BĊE, il-bilanċi dwar kontijiet ta’ rivalutazzjoni u provvisti kontra r-riskji tar-rata tal-kambju, tar-rata ta’ l-imgħax, tal-prezz tas-suq u tad-deheb.
   4.   Mhux aktar tard mill-ewwel jum ta’ xogħol wara l-approvazzjoni tal-Kunsill Governattiv tal-kontijiet annwali tal-BĊE għas-sena 2008, il-BĊE għandu jikkalkula u jikkonferma lin-Národná Banka Slovenska l-ammont biex jiġi kkontribwit min-Národná banka Slovenska skond il-paragrafu 1.
   5.   Fit-tieni jum ta’ xogħol wara l-approvazzjoni tal-Kunsill Governattiv tal-kontijiet annwali tal-BĊE għas-sena 2008, in-Národná banka Slovenska għandu, permezz tat-TARGET2, iħallas lill-BĊE:

               (a)

               l-ammonti dovuti lill-BĊE skond il-paragrafu 4; u

               (b)

               l-imgħax li jiddekorri fl-1 ta’ Jannar 2009, sa dik id-data, fuq l-ammont dovut lill-BĊE skond il-paragrafu 4.

         6.   Kull imgħax li jiddekorri skond il-paragrafu 5(b) għandu jkun ikkalkulat kuljum, bl-użu tal-metodu ta’ kalkulazzjoni “actual over-360-day”, b’rata daqs ir-rata ta’ imgħax marġinali wżata mill-Eurosistema f’waħda mill-operazzjoni prinċipali tagħha ta’ finanzjament mill-ġdid l-aktar riċenti.
   Artikolu 6
   Kompetenzi
   1.   Se fejn meħtieġ, il-Bord Eżekuttiv tal-BĊE għandu jagħti struzzjonijiet lin-Národná banka Slovenska biex jispeċifika aktar u jagħti effett lil kull dispożizzjoni ta’ din id-Deċiżjoni, u biex jipprovdi għal rimedji xierqa li jindirizzaw kull problema li tista’ tqum.
   2.   Kull struzzjoni maħruġa mill-Bord Eżekuttiv skond il-paragrafu 1 għandha tkun innotifikata minnufih lill-Kunsill Governattiv, u l-Bord Eżekuttiv għandu jaderixxi ma’ kull deċiżjoni tal-Kunsill Governattiv.
   Artikolu 7
   Dispożizzjoni finali
   Din id-Deċiżjoni għandha tidħol fis-seħħ fl-1 ta’ Jannar 2009.

      Magħmula fi Frankfurt am Main, 31 ta’ Diċembru 2008.

            Il-President tal-BĊE

         Jean-Claude TRICHET

      (1)  ĠU L 195, 24.7.2008, p. 24.

      (2)  Att li jitratta l-kundizzjonijiet tas-sħubija tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka u l-aġġustamenti tat-Trattati li fuqhom l-Unjoni Ewropea hija stabbilita (ĠU L 236, 23.9.2003, p. 33).

      (3)  Id-Deċiżjoni BĊE/2006/22 tal-15 ta’ Diċembru 2006, li tistabbilixxi l-miżuri meħtieġa għall-ħlas tal-kapital tal-Bank Ċentrali Ewropew mill-banek ċentrali nazzjonali parteċipanti (ĠU L 24, 31.1.2007, p. 3).

      (4)  Ara paġna 66 ta’ dan il-Ġurnal Uffiċjali.

      (5)  ĠU L 24, 31.1.2007, p. 15.

      (6)  Id-Deċiżjoni BĊE/2003/17 tat-18 ta’ Diċembru 2003, dwar l-ishma perċentwali tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew (ĠU L 9, 15.1.2004, p. 27) u d-Deċiżjoni BĊE/2008/23 tat-12 ta’ Diċembru 2008 dwar l-ishma perċentwali tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew. Għadha mhix ippubblikata fil-Ġurnal Uffiċjali.

      (7)  Id-Deċiżjoni BĊE/2004/5 tat-22 ta’ April 2004 dwar l-ishma perċentwali tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew (ĠU L 205, 9.6.2004, p. 5) u d-Deċiżjoni BĊE/2006/21 tal-15 ta’ Diċembru 2006 dwar l-ishma perċentwali tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew (ĠU L 24, 31.1.2007, p. 1)

      (8)  Ara paġna 77 ta’ dan il-Ġurnal Uffiċjali.

      (9)  Skond il-Linja Gwida BĊE/2000/15 tat-3 ta’ Novembru 1998 kif emendata mil-Linja Gwida tas-16 ta’ Novembru 2000 dwar il-kompożizzjoni, il-valutazzjoni u l-modalitajiet għat-trasferiment inizjali ta’ assi barranin tar-riżerva, u d-denominazzjoni u r-remunerazzjoni ta’ klejms ekwivalenti (ĠU L 336, 30.12.2000, p. 114).

      (10)  Adottata bid-Deċiżjoni BĊE/2004/2 tad-19 ta’ Frar 2004 dwar l-adozzjoni tar-Regoli ta’ Proċedura tal-Bank Ċentrali Ewropew (ĠU L 80, 18.3.2004, p. 33).

      (11)  ĠU C 18, 24.1.2009, p. 3.


title: Deċiżjoni tal-President tal-Kummissjoni Ewropea tal- 10 ta’ Jannar 2011 dwar in-nomina tal-membri tal-Grupp Ewropew dwar l-Etika fix-Xjenza u t-Teknoloġiji l-Ġodda għar-raba’ mandat tiegħu

text:
               15.1.2011

               MT

               Il-Ġurnal Uffiċjali tal-Unjoni Ewropea

               C 12/9

         DEĊIŻJONI TAL-PRESIDENT TAL-KUMMISSJONI EWROPEA
   tal-10 ta’ Jannar 2011
   dwar in-nomina tal-membri tal-Grupp Ewropew dwar l-Etika fix-Xjenza u t-Teknoloġiji l-Ġodda għar-raba’ mandat tiegħu
   2011/C 12/04
   IL-PRESIDENT TAL-KUMMISSJONI EWROPEA,
   Wara li kkunsidra d-Deċiżjoni tal-Kummissjoni tas-16 ta’ Diċembru 1997 (SEC(97) 2404) li toħloq il-Grupp Ewropew dwar l-Etika fix-Xjenza u t-Teknoloġiji l-Ġodda (GEE) u li tawtorizza lill-President tal-Kummissjoni Ewropea biex jaħtar il-membri,
   Wara li kkunsidra d-Deċiżjoni tal-Kummissjoni tas-26 ta’ Marzu 2001 (C(2001) 691) li tikkonċerna l-emenda tad-delega tal-Grupp Ewropew dwar l-Etika fix-Xjenza u t-Teknoloġiji l-Ġodda,
   Wara li kkunsidra d-Deċiżjoni tal-Kummissjoni tal-11 ta’ Mejju 2005 (2005/383/KE) dwar it-tiġdid tad-delega tal-Grupp Ewropew dwar l-Etika fix-Xjenza u t-Teknoloġiji l-Ġodda, estiż mid-Deċiżjoni tal-Kummissjoni 2009/757/KE (1),
   Wara li kkunsidra d-Deċiżjoni tal-Kummissjoni 2010/1/UE tat-23 ta’ Diċembru 2009 (2) dwar it-tiġdid tal-mandat tal-Grupp Ewropew dwar l-Etika fix-Xjenza u t-Teknoloġiji l-Ġodda,
   Billi:

               (1)

               Il-GEE huwa korp konsultattiv indipendenti u multidixxiplinarju tal-Kummissjoni Ewropea, magħmul minn 15-il membru.

               (2)

               152 applikazzjoni ġew irċevuti wara s-sejħa għall-espressjonijiet ta’ interess (3). Erbatax mill-membri preċedenti tal-GEE huma eliġibbli għal elezzjoni mill-ġdid (4) u tnax minnhom jixtiequ li jiġu kkunsidrati.

               (3)

               Huwa neċessarju li tiġi żgurata firxa xierqa ta' ħiliet professjonali u esperjenza fis-sħubija mal-GEE.

               (4)

               Il-membri jinħatru ad personam għall-kompetenzi u l-kwalitjiet personali tagħhom.

         IDDEĊIEDA KIF ĠEJ:
   Artikolu 1
   Il-mandat ta’ dawn il-membri tal-GEE li spiċċalhom il-mandat huwa mġedded għal perjodu ta’ ħames snin:

               (1)

               Emmanuel Agius

               (2)

               Inez de Beaufort

               (3)

               Hille Haker

               (4)

               Julian Kinderlerer

               (5)

               Linda Nielsen

               (6)

               Paula Martinho da Silva

               (7)

               Pere Puigdoménech Rosell

               (8)

               Günter Virt

         Artikolu 2
   L-individwi li ġejjin huma nominati bħala membri tal-GEE għal perjodu ta’ ħames snin:

               (1)

               Peter Dabrock

               (2)

               Andrzej Górski

               (3)

               Ritva Tuulikki Halila

               (4)

               Herman Nys

               (5)

               Siobhán Marie O'Sullivan

               (6)

               Laura Palazzani

               (7)

               Marie-Jo Thiel

         Artikolu 3
   Din id-Deċiżjoni se tiġi ppubblikata fi Il-Ġurnal Ufficjali tal-Unjoni Ewropea.

      Magħmul fi Brussell, l-10 ta’ Jannar 2011.

            Għall-Kummissjoni

            Il-President

         José Manuel BARROSO

      (1)  ĠU L 270, 15.10.2009, p. 18.

      (2)  ĠU L 1, 5.1.2010, p. 8.

      (3)  Ara r-raba’ punt tal-Artikolu 3(2) tad-Deċiżjoni 2010//UE: “L-identifikazzjoni u l-għażla tal-membri tal-GEE għandha ssir fuq il-bażi ta' sejħa miftuħa għall-espressjonijiet ta' interess.”.

      (4)  Ara t-tielet punt tal-Artikolu 3(2) tad-Deċiżjoni 2010/1/UE: “Kull membru tal-GEE għandu jinħatar għal perjodu ta’ ħames snin. Tali ħatra tista’ tiġi mġedda għal żewġ perjodi ulterjuri.”.


               27.7.2016

               MT

               Il-Ġurnal Uffiċjali tal-Unjoni Ewropea

               C 274/47

         P8_TA(2014)0034
   Elezzjoni tal-Kummissjoni
   Deċiżjoni tal-Parlament Ewropew tat-22 ta' Ottubru 2014 li teleġġi l-Kummissjoni (2014/2164(INS))
   (2016/C 274/10)

      Il-Parlament Ewropew,

               —

               wara li kkunsidra t-tieni u t-tielet subparagrafu tal-Artikolu 17(7) tat-Trattat tal-UE,

               —

               wara li kkunsidra l-Artikolu 106a tat-Trattat Euratom,

               —

               wara li kkunsidra d-Deċiżjoni tal-Kunsill Ewropew 2014/414/EU tas-27 ta' Ġunju 2014 (1), li tipproponi lil Jean-Claude Juncker bħala kandidat għal President tal-Kummissjoni,

               —

               wara li kkunsidra l-istqarrija u l-preżentazzjoni tal-linji gwida politiċi tiegħu magħmula fis-seduta plenarja minn Jean-Claude Juncker fil-15 ta' Lulju 2014,

               —

               wara li kkunsidra d-deċiżjoni tiegħu tal-15 ta' Lulju 2014 (2) li jeleġġi lil Jean-Claude Juncker bħala l-President tal-Kummissjoni,

               —

               wara li kkunsidra d-deċiżjoni tal-Kunsill Ewropew 2014/639/UE (3), li ttieħdet bil-qbil tal-President elett tal-Kummissjoni, tat-30 ta' Awwissu 2014, li taħtar ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,

               —

               wara li kkunsidra d-deċiżjoni tal-Kunsill 2014/716/UE, Euratom, li ttieħdet bi qbil komuni mal-President elett tal-Kummissjoni, tal-15 ta' Ottubru 2014 li tadotta l-lista tal-persuni l-oħra li l-Kunsill jipproponi li jinħatru Membri tal-Kummissjoni, u li tħassar u tissostitwixxi d-Deċiżjoni 2014/648/UE, Euratom (4),

               —

               wara li kkunsidra s-seduti ta' smigħ tal-Kummissarji nominati li saru mid-29 ta' Settembru sal-20 ta' Ottubru 2014 quddiem il-kumitati parlamentari u f'laqgħa tal-Konferenza tal-Presidenti miftuħa għall-Membri kollha, u l-evalwazzjonijiet tal-Kummissarji nominati wara s-seduti ta' smigħ,

               —

               wara li kkunsidra l-eżami mwettaq fil-laqgħa tal-Konferenza tal-Presidenti tal-Kumitati tal-21 ta' Ottubru 2014 u fil-laqgħa tal-Konferenza tal-Presidenti tal-21 ta' Ottubru 2014,

               —

               wara li kkunsidra d-dikjarazzjoni espressa waqt is-seduta plenarja mill-President elett tal-Kummissjoni fit-22 ta' Ottubru 2014,

               —

               wara li kkunsidra l-Artikolu 118 u l-Anness XVI tar-Regoli ta' Proċedura tiegħu,

               1.

               Jagħti l-approvazzjoni tiegħu għall-ħatra tal-President, il-Viċi President għar-Relazzjonijiet Esterni (ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà) u l-Membri l-oħra tal-Kummissjoni, bħala korp, għall-mandat sal-31 ta' Ottubru 2019;

               2.

               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill Ewropew, lill-Kunsill tal-Ministri u lill-President elett tal-Kummissjoni.

      (1)  ĠU L 192, 1.7.2014, p. 52.

      (2)  Testi adottati, P8_TA(2014)0002.

      (3)  ĠU L 262, 2.9.2014, p. 6.

      (4)  ĠU L 299, 17.10.2014, p. 29.


title: Deċiżjoni tal-Kunsill (UE) 2015/1773 tal-1 ta' Ottubru 2015 dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar emenda għall-Anness XXI (Statistika) tal-Ftehim ŻEE (Statistika dwar l-Enerġija)

text:
                  3.10.2015

                  MT

                  Il-Ġurnal Uffiċjali tal-Unjoni Ewropea

                  L 258/7

            DEĊIŻJONI TAL-KUNSILL (UE) 2015/1773
      tal-1 ta' Ottubru 2015
      dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar emenda għall-Anness XXI (Statistika) tal-Ftehim ŻEE (Statistika dwar l-Enerġija)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 338(1) flimkien mal-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b'mod partikolari l-Artikolu 1(3) tiegħu,
      Wara li kkunsidra l-proposta tal-Kummissjoni Ewropea,
      Billi:

                  (1)

                  Il-Ftehim dwar iż-Żona Ekonomika Ewropea (2) (“il-Ftehim ŻEE”) daħal fis-seħħ fl-1 ta' Jannar 1994.

                  (2)

                  Skont l-Artikolu 98 tal-Ftehim ŻEE, il-Kumitat Konġunt taż-ŻEE jista' jiddeċiedi li, fost l-oħrajn, jemenda l-Anness XXI għall-Ftehim ŻEE.

                  (3)

                  Ir-Regolament tal-Kummissjoni (UE) Nru 431/2014 (3) għandu jiġi inkorporat fil-Ftehim ŻEE.

                  (4)

                  Għalhekk, l-Anness XXI tal-Ftehim ŻEE għandu jiġi emendat skont dan.

                  (5)

                  Il-pożizzjoni tal-Unjoni fi ħdan il-Kumitat Konġunt taż-ŻEE għalhekk għandha tkun ibbażata fuq l-abbozz ta' Deċiżjoni mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tiġi adottata, f'isem l-Unjoni, fi ħdan il-Kumitat Konġunt taż-ŻEE dwar l-emenda proposta tal-Anness XXI (Statistika) għall-Ftehim ŻEE għandha tkun ibbażata fuq l-abbozz ta' Deċiżjoni tal-Kumitat Konġunt taż-ŻEE mehmuż ma' din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fil-Lussemburgu, l-1 ta' Ottubru 2015.

               Għall-Kunsill

               Il-President

            E. SCHNEIDER

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         (3)  Ir-Regolament tal-Kummissjoni (UE) Nru 431/2014 tal-24 ta' April 2014 li jemenda r-Regolament (KE) Nru 1099/2008 tal-Parlament Ewropew u tal-Kunsill dwar l-istatistika dwar l-enerġija, fir-rigward tal-implimentazzjoni tal-istatistika annwali dwar il-konsum tal-enerġija fl-unitajiet domestiċi (ĠU L 131, 1.5.2014, p. 1).

         ABBOZZ
         DEĊIŻJONI TAL-KUMITAT KONĠUNT TAŻ-ŻEE Nru …/2015
         ta'
         li temenda l-ANNESS XXI (Statistiċi) għall-Ftehim taż-ŻEE
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
         Billi:

                     (1)

                     Ir-Regolament tal-Kummissjoni (UE) Nru 431/2014 tal-24 ta' April 2014 li jemenda r-Regolament (KE) Nru 1099/2008 tal-Parlament Ewropew u tal-Kunsill dwar l-istatistika dwar l-enerġija, fir-rigward tal-implimentazzjoni tal-istatistika annwali dwar il-konsum tal-enerġija fl-unitajiet domestiċi (1) għandu jiġi inkorporat fil-Ftehim ŻEE

                     (2)

                     L-Anness XXI għall-Ftehim ŻEE għandu jiġi emendat skont dan,

               ADOTTA DIN ID-DEĊIŻJONI:
         Artikolu 1
         It-test tal-punt 26a (ir-Regolament (KE) Nru 1099/2008 tal-Parlament Ewropew u tal-Kunsill) tal-Anness XXI hu sostitwit b'dan li ġej:
         “32008 R 1099: Ir-Regolament (KE) Nru 1099/2008 tal-Parlament Ewropew u tal-Kunsill tat-22 ta' Ottubru 2008 dwar l-istatistika dwar l-enerġija (ĠU L 304, 14.11.2008, p. 1), kif emendat b'dawn li ġejjin:

                     —

                        32013 R 0147: Ir-Regolament tal-Kummissjoni (UE) Nru 147/2013 tat-13 ta' Frar 2013 (ĠU L 50, 22.2.2013, p. 1),

                     —

                        32014 R 0431: Ir-Regolament tal-Kummissjoni (UE) Nru 431/2014 tal-24 ta' April 2014 (ĠU L 131, 1.5.2014, p. 1).

               Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattamenti li ġejjin:

                     (a)

                     Il-Liechtenstein huwa eżentat milli jiġbor id-data mitluba minn dan ir-Regolament, ħlief għal dejta dwar l-importazzjonijiet u l-esportazzjonijiet ta' prodotti tal-enerġija varji u l-produzzjoni tal-elettriku għall-Istatistiċi Annwali dwar l-Enerġija (Anness B).

                     (b)

                     L-Iżlanda hija eżentata mir-rappurtaġġ tal-aggregati ddefiniti fl-Anness B li għandhom x'jaqsmu mal-klassifikazzjoni dettaljata tal-konsum tal-enerġija skont it-tip ta' użu finali (tisħin ta' spazju, tkessiħ ta' spazju, tisħin tal-ilma, tisjir, dawl elettriku u apparati elettriċi, użi finali oħra) tas-settur Residenzjali kif definit fit-Taqsima 2.3 tal-Anness A.”

               Artikolu 2
         It-testi tar-Regolament (UE) Nru 431/2014 bil-lingwa Iżlandiża u b'dik Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
         Artikolu 3
         Din id-Deċiżjoni tidħol fis-seħħ fi…, dment li jkunu saru n-notifiki kollha skont l-Artikolu 103(1) tal-Ftehim ŻEE (*).
         Artikolu 4
         Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.

            Magħmul fi Brussell,

                  Għall-Kumitat Konġunt taż-ŻEE

                  Il-President

                  Is-Segretarji

                  għall-Kumitat Konġunt taż-ŻEE

            (1)  ĠU L 131, 1.5.2014, p. 1.

            (*)  [Mhumiex indikati rekwiżiti kostituzzjonali.] [Huma indikati rekwiżiti kostituzzjonali.]


title: Deċiżjoni tal-Kunsill (UE) 2017/312 tas-17 ta' Frar 2017 li taħtar żewġ membri u żewġ membri supplenti, proposti mir-Repubblika Slovakka, fil-Kumitat tar-Reġjuni

text:
               23.2.2017

               MT

               Il-Ġurnal Uffiċjali tal-Unjoni Ewropea

               L 45/12

         DEĊIŻJONI TAL-KUNSILL (UE) 2017/312
   tas-17 ta' Frar 2017
   li taħtar żewġ membri u żewġ membri supplenti, proposti mir-Repubblika Slovakka, fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Filwaqt li kkunsidra l-proposta mill-Gvern Slovakk,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għal tmiem il-mandati tas-Sur Vladimír BAJAN u tas-Sur Peter CHUDÍK saru vakanti s-siġġijiet ta' żewġ membri fil-Kumitat tar-Reġjuni.

               (3)

               Konsegwentement għal tmiem il-mandat tas-Sur Radoslav ČUHA, sar vakanti s-siġġu ta' membru supplenti fil-Kumitat tar-Reġjuni.

               (4)

               Konsegwentement għall-ħatra tas-Sur Ján FERENČÁK bħala membru tal-Kumitat tar-Reġjuni, sar vakanti s-siġġu ta' membru supplenti,

         ADOTTAW DIN ID-DEĊIŻJONI:
   Artikolu 1
   Huma b'dan maħturin fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               (a)

               bħala membri:

                           —

                           Is-Sur Ján FERENČÁK, Mayor of Kežmarok,

                           —

                           Is-Sur Miloslav REPASKÝ, Member of the regional parliament of the Prešov Self-Governing Region,

               (b)

               bħala membri supplenti:

                           —

                           Is-Sur Ľuboš TOMKO, Mayor of Stará Ľubovňa,

                           —

                           Is-Sur Miroslav BENKO, Member of the regional parliament of the Prešov Self-Governing Region.

         Artikolu 2
   Din id-Deċiżjoni tidħol fis-seħħ fil-jum tal-adozzjoni tagħha.

      Magħmul fi Brussell, is-17 ta' Frar 2017.

            Għall-Kunsill

            Il-President

         E. BARTOLO

      (1)  Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).


title: Deċiżjoni tal-Kunsill tat- 22 ta’ Marzu 2010 li taħtar il-membri Pollakki u membri supplenti tal-Kumitat Konsultattiv għas-Sigurtà u s-Saħħa fuq il-Post tax-Xogħol

text:
               1.4.2010

               MT

               Il-Ġurnal Uffiċjali tal-Unjoni Ewropea

               C 87/11

         DEĊIŻJONI TAL-KUNSILL
   tat-22 ta’ Marzu 2010
   li taħtar il-membri Pollakki u membri supplenti tal-Kumitat Konsultattiv għas-Sigurtà u s-Saħħa fuq il-Post tax-Xogħol
   2010/C 87/04
   IL-KUNSILL TA’ L-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra d-Deċiżjoni tal-Kunsill 2003/C 218/01 tat-22 ta’ Lulju 2003 li tistabbilixxi Kumitat ta' Konsulenza dwar is-Sigurtà u s-Saħħa fuq il-Post tax-Xogħol, (1) u b’mod partikolari l-Artikolu 3 tagħha,
   Wara li kkunsidra l-lista ta’ kandidati ppreżentata lill-Kunsill mill-Gvernijiet ta' l-Istati Membri,
   Billi:

               (1)

               fid-Deċiżjoni tiegħu tas-16 ta' Frar 2010 (2), il-Kunsill ħatar il-membri u membri supplenti tal-Kumitat Konsultattiv għas-Sigurtà u s-Saħħa fuq il-Post tax-Xogħol għall-perijodu mill-1 ta' Marzu 2010 sat-28 ta' Frar 2013, ħlief għal ċerti membri u membri supplenti, inklużi l-membri Pollakki u membri supplenti għat-trade union u l-kategoriji tal-organizzazzjonijiet ta' min iħaddem;

               (2)

               il-Gvern Pollakk ippropona l-kandidati għall-positijiet li għandhom jimtlew;

         IDDEĊIEDA:
   Artikolu uniku
   Dawn li ġejjin huma maħtura membri u membri supplenti tal-Kumitat Konsultattiv għas-Sigurtà u s-Saħħa fuq il-Post tax-Xogħol għall-perijodu li jiskadi fit-28 ta' Frar 2013:

               I.

                  Rappreżentanti ta' organizzazzjonijiet tal-ħaddiema

                           Membru

                           Membri Supplenti

                           IS-Sinjura Iwona PAWLACZYK

                           Is-Sur Mariusz ŁUSZCZYK
                           Is-Sur Andrzej SZCZEPANIAK

               II.

                  Rappreżentanti ta’ organizzazzjonijiet ta' min iħaddem

                           Membru

                           Membri Supplenti

                           Is-Sur Zbigniew ŻUREK

                           Is-Sur Jacek MĘCINA
                           Is-Sur Marek KOŁODZIEJSKI

      Magħmul fi Brussell, it-22 ta’ Marzu 2010.

            Għall-Kunsill

            Il-President

         M. Á. MORATINOS

      (1)  ĠU C 218, 13.9.2003, p. 1.

      (2)  Għadha mhijiex ippubblikata fil-ĠU.


title: Id-Deċiżjoni tal-Kumitat Eżekuttiv tal-21 ta' April 1998 dwar l-Iskambju ta' statistiċi fuq viżi maħruġa (SCH/Com-ex (98)12)

text:
Avviż Legali Importanti

|

41998D0012

Official Journal L 239 , 22/09/2000 P. 0196 - 0196

		Id-Deċiżjoni tal-Kumitat Eżekuttivtal-21 ta' April 1998dwar l-Iskambju ta' statistiċi fuq viżi maħruġa(SCH/Com-ex (98)12)Il-KUMITAT EŻEKUTTIV,Wara li kkunsidra l-Artikolu 9 tal-Konvenzjoni li timplimenta l-Ftehim ta' Schengen,Wara li kkunsidra l-Artikolu 16 tal-Konvenzjoni hawn fuq imsemmija,Billi l-iskambju ta' statistiċi fuq livell lokali dwar viżi li ġew maħruġa u uffiċjalment rifjutati r-rappreżentazzjonijiet varji biex ikollhom idea dwar ix-xejriet totali f'applikazzjonijiet għall-visas minn pajjiżi fil-ġurisdizzjoni tagħhom u kull tibdil possibbli f'applikazzjonijiet minn waħda mill-missjonijiet fuq il-post ta' xi wieħed mill-imseħbin ta' Schengen għal ieħor;Billi l-ħarsa ġenerali li ngħatat hawn fuq se tiffaċilita l-koperazzjoni konsulari lokali biex dawn ikunu jistgħu jeżaminaw ir-raġunijiet għal kull xejriet li jiġu osservati, speċjalment dwar xiri ta' viża, biex jaslu għal konklużjonijiet prattiċi u, fejn huwa xieraq, biex jagħmlu rakkomandazzjonijiet neċessarji lil awtoritajiet nazzjonali rispettivi tagħhom;Ikkunsidra l-piż amministrattiv kbir fuq il-missjonijiet diplomatiċi u postijiet konsulari bħala riżultat li għandu jkun hemm skambju ta' statistiċi kull xahar fuq viża għal żmien qasir li ġew maħruġa u uffiċjalment rifjutati, mitluba f'nota SCH/II (95) 50 rev. 2 minn Grupp ta' Ħidma II lill-Grupp Ċentrali.Billi fuq naħa waħda, billi l-LTV għandhom biss jiġu maħruġa f'każijiet eċċezzjonali, l-iskambju mensili dwar livell ta' statistiċi lokali dwar l-ħruġ ta' dawn il-viżi għandu jkompli fuq bażi ta' kull xahar,IDDEĊIEDA DAN LI ĠEJ:1. Statistiċi dwar viżi għal żmien qasir li ġew maħruġa u uffiċjalment rifjutati, viżi ta' mogħdija u viżi għal transitu mill-ajruport għandhom jiġu skambjatai kull tliet xhur.2. Bla ħsara għall-obbligi li joħorġu mill-Artikolu 16 tal-Konvenzjoni ta' Schengen u mfissra fl-Anness 14 ta' l-Istruzzjonijiet Konsulari Komuni, li bi qbil magħhom l-Istati ta' Schengen għandhom jikkomunikaw kull informazzjoni dwar il-ħruġ ta' LTV fi żmien 72 siegħa, il-missjonijiet diplomatiċi ta' Schengen u postijiet konsulari huma hawnhekk imfakkra dwar l-obbligazzjoni tagħhom (SCH/Com-ex decl 4) biex jagħtu lil xulxin fuq bażi ta' kull xahar statistiċi dwar LTV maħruġa ix-xahar ta' qabel u biex jagħtu dawn l-istatistiċi lill-awtoritajiet ċentrali rispettivi tagħhom.3. Kapitolu VIII ta' l-Istruzzjonijiet Konsulari Komuni għandu jitlesta fik suppost [1].Brussel, il-21 ta' April 1998.Il-PresidentJ. Vande Lanotte[1] Ara dokument SCH/Com-ex(99)13.--------------------------------------------------


title: Deċiżjoni tal-Kunsill tal- 15 ta' Lulju 2013 li taħtar membru wieħed tal-Bord ta' Tmexxija tal-Aġenzija Ewropea għas-Sustanzi Kimiċi

text:
               18.7.2013

               MT

               Il-Ġurnal Uffiċjali tal-Unjoni Ewropea

               C 204/12

         DEĊIŻJONI TAL-KUNSILL
   tal-15 ta' Lulju 2013
   li taħtar membru wieħed tal-Bord ta' Tmexxija tal-Aġenzija Ewropea għas-Sustanzi Kimiċi
   2013/C 204/06
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta' Sustanzi Kimiċi (REACH), li jistabbilixxi Aġenzija Ewropea għas-Sustanzi Kimiċi (1), u b'mod partikolari l-Artikolu 79 tiegħu,
   Billi:

               (1)

               Ir-Regolament (KE) Nru 1907/2006 jipprevedi li l-Kunsill għandu jaħtar bħala ,embri tal-Bord ta' Tmexxija tal-Aġenzija Ewropea għas-Sustanzi Kimiċi (“il-Bord ta' Tmexxija”) rappreżentant wieħed minn kull Stat Membru.

               (2)

               Bid-Deċiżjoni tiegħu tas-17 ta' Mejju 2011 (2), il-Kunsill ħatar 15-il membru tal-Bord ta' Tmexxija.

               (3)

               Bid-Deċiżjoni tiegħu tad-9 ta' Marzu 2012 (3), il-Kunsill ħatar lis-Sur Paulo Guilherme DA SILVA LEMOS bħala membru tal-Bord ta' Tmexxija.

               (4)

               Il-Gvern Portugiż informa lill-Kunsill dwar l-intenzjoni tiegħu li jissostitwixxi lir-rappreżentant Portugiż fil-Bord ta' Tmexxija u ppreżenta nomina għal rappreżentant ġdid, li għandu jinħatar għal perijodu li jintemm fil-31 ta' Mejju 2015,

         ADOTTA DIN ID-DEĊIŻJONI:
   Artikolu 1
   Is-Sinjura Ana Teresa PINHEIRO DOS SANTOS DIOGO PEREZ ta' nazzjonalità Portugiża, imwielda fit-3 ta' Diċembru 1966, għandha tinħatar membru tal-Bord ta' Tmexxija tal-Aġenzija Ewropea għas-Sustanzi Kimiċi minflok is-Sur Paulo Guilherme DA SILVA LEMOS għall-perijodu minn mill-15 ta' Lulju 2013 sal-31 ta' Mejju 2015.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, il-15 ta’ Lulju 2013.

            Għall-Kunsill

            Il-President

         V. JUKNA

      (1)  ĠU L 396, 30.12.2006, p. 1.

      (2)  ĠU C 151, 21.5.2011, p. 1.

      (3)  ĠU C 74, 13.3.2012, p. 7.


title: 2011/673/: Deċiżjoni tal-Kunsill tal- 10 ta’ Ottubru 2011 li taħtar membru Ġermaniż fil-Kumitat Ekonomiku u Soċjali Ewropew

text:
               13.10.2011

               MT

               Il-Ġurnal Uffiċjali tal-Unjoni Ewropea

               L 268/16

         DEĊIŻJONI TAL-KUNSILL
   tal-10 ta’ Ottubru 2011
   li taħtar membru Ġermaniż fil-Kumitat Ekonomiku u Soċjali Ewropew
   (2011/673/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 302 tiegħu,
   Wara li kkunsidra l-proposta mill-Gvern Ġermaniż,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-13 ta’ Settembru 2010 l-Kunsill adotta d-Deċiżjoni 2010/570/UE, Euratom li taħtar il-membri tal-Kumitat Ekonomiku u Soċjali Ewropew għall-perijodu mill-21 ta’ Settembru 2010 sal-20 ta’ Settembru 2015 (1).

               (2)

               Post ta’ membru tal-Kumitat Ekonomiku u Soċjali Ewropew sar vakanti wara t-tmiem tal-mandat tas-Sur Thomas ILKA,

         ADOTTA DIN ID-DEĊIŻJONI:
   Artikolu 1
   Dr Sabine HEPPERLE, Leiterin der Vertretung des DIHK bei der EU hija b’dan maħtura membru tal-Kumitat Ekonomiku u Soċjali Ewropew għall-bqija tal-mandat attwali, jiġifieri sal-20 ta’ Settembru 2015.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, l-10 ta’ Ottubru 2011.

            Għall-Kunsill

            Il-President

         A. KRASZEWSKI

      (1)  ĠU L 251, 25.9.2010, p. 8.


title: Id-Deċiżjoni tal-Kunsill tas-27 ta' Marzu 2000 dwar l-iskambju mtejjeb ta' informazzjoni biex jikkumbatti dokumenti foloz ta' l-ivvjaġġar

text:
Avviż Legali Importanti

|

32000D0261

Official Journal L 081 , 01/04/2000 P. 0001 - 0003

		Id-Deċiżjoni tal-Kunsilltas-27 ta' Marzu 2000dwar l-iskambju mtejjeb ta' informazzjoni biex jikkumbatti dokumenti foloz ta' l-ivvjaġġar(2000/261/JHA)IL-KUNSILL TA' L-UNJONI EWROPEA,Wara li kkunsidra t-Trattat dwar l-Unjoni Ewropea, u b'mod partikolari l-Artikolu 34(2)(ċ) tiegħu,Wara li kkunsidra l-inizjattiva tar-Repubblika Federali tal-Ġermanja [1],Wara li kkunsidra l-opinjoni tal-Parlament Ewropew [2];Billi:(1) Dokumenti ta' l-ivvjaġġar foloz żdiedu sa punt allarmanti.(2) Sistema kkomputerizzata ta' arkivju u trasmissjoni ta' xbihat (FADO) twaqqfet bl-Azzjoni Konġunta tal-Kunsill tat-3 ta' Diċembru 1998 [3].(3) L-iskambju mtejjeb ta' informazzjoni dwar dokumenti ta' l-ivvjaġġar foloz għandu jagħmel possibbli li jkun limitat l-iffalsifikar ta' dokumenti u hekk jagħmel kontribuzzjoni effettiva għall-ġlieda kontra d-delitti u l-kuntrabandu f'esseri umani.(4) L-użu ta' ġbir ta' informazzjoni standardizzata għandu jiffaċilita u jħaffef l-amministrazzjoni ta' proċedimenti kriminali.(5) Din id-Deċiżjoni ma tolqotx il-kompetenza ta' l-Istati Membri li għandha x'taqsam ma' rikonoxximent ta' passaporti, dokumenti ta' l-ivvjaġġar, viżas, jew dokumenti oħra ta' identità,IDDEĊIEDA KIF ĠEJ:Artikolu 11. Biex jitjieb iktar l-iskambju bejn Stati Membri ta' informazzjoni dwar dokumenti foloz, sistema ta' rrapportar għall-iskoperta ta' dokumenti ta' l-ivvjaġġar foloz għandha tkun użata. L-għan tagħha għandu jkun li:(a) jagħmilha eħfef biex tiskopri dokumenti ta' l-ivvjaġġar foloz waqt l-ispezzjoni, u(b) iżid l-effikaċita tat-tfittxija għal dokumenti ta' l-ivvjaġġar misruqa,attenzjoni partikolari lin-numru tas-serje tad-dokument ta' l-ivvjaġġar.2. L-iskambju ta' informazzjoni m'għandux jinkludi dettalji personali.Artikolu 21. Il-formola standard miġjuba fl-Anness I għandha tintuża għall-għan ta' trasmissjoni ta' informazzjoni skond l-Artikolu 1.2. L-unità ċentrali ta' kull Stat Membru għandha direttament u mingħajr dewmien tiskambja l-informazzjoni ma' l-unita ċentrali ta' kull Stat Membru ieħor. Hija wkoll għandha tinnotifika lis-Segretarjat Ġenerali tal-Kunsill.Artikolu 31. Għall-għanijiet tal-ġbir uniformi ta' informazzjoni li tista' tkun rekwiżita għal proċeduri kriminali sussegwenti konnessi ma' dokumenti foloz ta' l-ivvjaġġar, Stati Membri għandhom, sakemm hu possibbli, jużaw il-kwestjonarju miġjub fl-Anness II.2. Id-data rekwiżiti għall-proċeduri kriminali li jirreferi għalihom il-paragrafu 1 għandhom ikunu kkomunikati lill Stati Membri oħra skond il-liġi nazzjonali u l-konvenzjonijiet internazzjonali.Artikolu 4Din id-Deċiżjoni għandha tidħol fis-seħħ tliet xhur wara l-pubblikazzjoni tagħha fil-Ġurnal Uffiċjali ta' l-Unjoni Ewropea.Magħmula fi Brussel, fis-27 ta' Marzu 2000.Għall-KunsillIl-PresidentF. Gomes[1] ĠU C 176, 22.06.1999, p. 1.[2] Opinjoni mogħtijai fid-19 ta' Novembru 1999 (għandha mhix ippubblikata fil-Ġurnal Uffiċjali).[3] ĠU L 333, 09.12.1998, p. 4.--------------------------------------------------ANNESS I+++++ TIFF +++++--------------------------------------------------ANNESS IIKWESTJONARJUgħall-istħarriġ ta' utenti ta' dokument falz in konnessjoni ma' l-informazzjoni ad hoc ta' Stati Membri ta' l-Unjoni Ewropea dwar dokumenti foloz ta' l-ivvjaġġar1. Data dwar l-utent tad-dokument(meħtieġa għal iktar inkjesti, ċitazzjoni, eċċ,):Isem, l-ewwel isem, isem/alias/laqam ieħor, data tat-twelid, post tat-twelid, sess, nazzjonalita, indirizz ta' kuntatt.2. informazzjoni dwar l-itinerarju u r-raġuni għall-użu tad-dokument il-falz3. informazzjoni dwar il-falsarju/fabbrikant/traffikant/organizzazzjoni3.1. Meta, fejn [1] u minn għand min [2] id-dokument il-falz kien irċevut?3.2. Meta, u fejn [3] sar l-ewwel kuntatt?3.3. Liema kondizzjonijiet kellek tissodisfa, biex irċevejt id-dokument?(Ritratti tal-passaport, firem, depost, eċċ.)3.4. Meta, kif u fejn [4] id-dokument il-falz kien ikkusinnat?Il-post tal-laqgħa kien ippjanat (miftiehem)?3.5. Kemm qam id-dokument il-falz?3.6. Meta, kif u fejn [5] il-flus kienu kkunsinnati?3.7. Sa fejn persuni oħra ħadu sehem? Min?Hemm persuni oħra li taf (magħrufa) li kienu involuti? Intermedjarji? [6]3.8. Min hu [7] il-falsarju u fejn [8] kien iffabrikat id-dokument il-falz?3.9. Stajt irċevejt dokumenti oħra (falsifikazzjonijiet)?3.10. Min [9] barra minnek irċieva dokument falz?3.11. Fejn [10] huma d-dokumenti l-ġenwini tiegħek?(Jekk ikkunsennajthom lil persuni oħra, per eżempju l-kuntrabandist [11], data eżatti tal-passaport inkluż in-numru tal-passaport)3.12. Tista' tagħti informazzjoni pertinenti oħra?[1] Jekk tispeċifika post jekk jogħġbok indika:Pajjiż, belt, bini, appartament, kummerċ, stazzjon tal-ferrovija, restorant, lokalita oħra, mezzi ta' trasport, isem u/jew deskrizzjoni eżatti.[2] Data personali, isem, l-ewwel isem, isem/alias/laqam ieħor, data tat-twelid, post tat-twelid, sess, nazzjonalita u informazzjoni importanti oħra, per eżempju deskrizzjoni tal-persuna, eta apparenti, tul, piż, kulur tax-xagħar, karatteristiċi speċjali, lingwa, indirizzi, numri tat-telefon, vetturi (marka, kulur, numru tal-pjanċa, karatteristiċi speċjali).[3] Jekk inti tispeċifika post jekk jogħġbok indika:Pajjiż, belt, bini, appartament, kummerċ, stazzjoni tal-ferrovija, restorant, lokalita oħra, mezzi ta' trasport, isem u/jew deskrizzjoni eżatti.[4] Jekk tispeċifika post jekk jogħġbok indika:Pajjiż, belt, bini, appartament, kummerċ, stazzjoni tal-ferrovija, restorant, lokalita oħra, mezzi ta' trasport, isem u/jew deskrizzjoni eżatti.[5] Jekk tispeċifika post jekk jogħġbok indika:Pajjiż, belt, bini, appartament, kummerċ, stazzjoni tal-ferrovija, restorant, lokalita oħra, mezzi ta' trasport, isem u/jew deskrizzjoni eżatti.[6] Data personali, isem, l-ewwel isem, isem/alias/laqam ieħor, data tat-twelid, post tat-twelid, sess, nazzjonalita u informazzjoni importanti oħra, per eżempju deskrizzjoni tal-persuna, eta apparenti, tul, piż, kulur tax-xagħar, karatteristiċi speċjali, lingwa, indirizzi, numri tat-telefon, vetturi (marka, kulur, numru tal-pjanċa, karatteristiċi speċjali).[7] Data personali, isem, l-ewwel isem, isem/alias/laqam ieħor, data tat-twelid, post tat-twelid, sess, nazzjonalita u informazzjoni importanti oħra, per eżempju deskrizzjoni tal-persuna, eta apparenti, tul, piż, kulur tax-xagħar, karatteristiċi speċjali, lingwa, indirizzi, numri tat-telefon, vetturi (marka, kulur, numru tal-pjanċa, karatteristiċi speċjali).[8] Jekk tispeċifika post jekk jogħġbok indika:Pajjiż, belt, bini, appartament, kummerċ, stazzjoni tal-ferrovija, restorant, lokalita oħra, mezzi ta' trasport, isem u/jew deskrizzjoni eżatti.[9] Data personali, isem, l-ewwel isem, isem/alias/laqam ieħor, data tat-twelid, post tat-twelid, sess, nazzjonalita u informazzjoni importanti oħra, per eżempju deskrizzjoni tal-persuna, eta apparenti, tul, piż, kulur tax-xagħar, karatteristiċi speċjali, lingwa, indirizzi, numri tat-telefon, vetturi (marka, kulur, numru tal-pjanċa, karatteristiċi speċjali).[10] Jekk tispeċifika post jekk jogħġbok indika:Pajjiż, belt, bini, appartament, kummerċ, stazzjoni tal-ferrovija, restorant, lokalita oħra, mezzi ta' trasport, isem u/jew deskrizzjoni eżatti.[11] Data personali, isem, l-ewwel isem, isem/alias/laqam ieħor, data tat-twelid, post tat-twelid, sess, nazzjonalita u informazzjoni importanti oħra, per eżempju deskrizzjoni tal-persuna, eta apparenti, tul, piż, kulur tax-xagħar, karatteristiċi speċjali, lingwa, indirizzi, numri tat-telefon, vetturi (marka, kulur, numru tal-pjanċa, karatteristiċi speċjali).--------------------------------------------------


title: 2012/386/UE: Deċizjoni tal-Bank Ċentrali Ewropew tat- 3 ta’ Lulju 2012 li temenda d-Deċìżjoni BĊE/2011/25 dwar miżuri temporanji addizzjonali fir-rigward ta’ operazzjonijiet ta’ rifinanzjament tal-Eurosistema u l-eliġibbiltà tal-kollateral (BĊE/2012/12)

text:
               14.7.2012

               MT

               Il-Ġurnal Uffiċjali tal-Unjoni Ewropea

               L 186/38

         DEĊIZJONI TAL-BANK ĊENTRALI EWROPEW
   tat-3 ta’ Lulju 2012
   li temenda d-Deċìżjoni BĊE/2011/25 dwar miżuri temporanji addizzjonali fir-rigward ta’ operazzjonijiet ta’ rifinanzjament tal-Eurosistema u l-eliġibbiltà tal-kollateral
   (BĊE/2012/12)
   (2012/386/UE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel inċiż tal-Artikolu 127(2) tiegħu,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, b’mod partikolari l-ewwel inċiż tal-Artikolu 3.1 u l-Artikolu 18.2 tiegħu,
   Billi:

               (1)

               Skont l-Artikolu 18.1 tal-Istatut tas-Sistema Ewropea tal-Banek Ċentrali u tal-Bank Ċentrali Ewropew, il-Bank Ċentrali Ewropew (BĊE) u l-banek ċentrali nazzjonali tal-Istati Membri li l-munita tagħhom hija l-euro (minn hawn ’il quddiem il-‘BĊNi’) jistgħu jmexxu operazzjonijiet ta’ kreditu ma’ istituzzjonijiet ta’ kreditu u parteċipanti oħra fis-suq, bis-self ikun ibbażat fuq fuq kollateral adegwat. Il-kriterji li jiddeterminaw l-eliġibbiltà tal-kollateral għall-finijiet tal-operazzjonijiet tal-politika monetarja tal-Eurosistema huma stabbiliti f’Anness I tal-Linja Gwida BĊE/2011/14 tal-20 ta’ Settembru 2011 dwar l-istrumenti u l-proċeduri tal-politika monetarja tal-Eurosistema (1).

               (2)

               Il-Kunsill Governattiv tal-BĊE iqis illi huwa meħtieġ li tiġi rieżaminata l-eċċezzjoni mill-projbizzjoni ta’ rabtiet mill-qrib stabbilita f’Taqsima 6.2.3.2. ta’ Anness I tal-Linja Gwida BĊE/2011/14 fir-rigward ta’ bonds tal-banek tal-kontropartijiet iggarantiti mill-gvern li huma maħruġin u użati minnhom stess bħala kollateral minn kontropartijiet.

               (3)

               Kontropartijiet li jipparteċipaw f’operazzjonijiet ta’ kreditu tal-Eurosistema għandhom jitħallew iżidu l-livelli kurrenti tal-użu proprju ta’ bonds tal-banek iggarantiti mill-gvern suġġetti għall-approvazzjoni ex ante tal-Kunsill Governattiv f’cirkostanzi eċċezzjonali.

               (4)

               It-talbiet ippreżentati lill-Kunsill Governattiv għall-approvazzjoni ex ante jeħtieġu li jkunu akkumpanjati minn pjan ta’ finanzjament.

               (5)

               Għaldaqstant, id-Deċiżjoni BĊE/2011/25 tal-14 ta’ Diċembru 2011 dwar miżuri temporanji addizzjonali fir-rigward ta’ operazzjonijiet ta’ rifinanzjament tal-Eurosistema u l-eliġibbiltà tal-kollateral (2) għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Emenda
   L-Artikolu 4b li ġej huwa mdaħħal fid-Deċiżjoni BĊE/2011/25:

      “Artikolu 4b
      Aċċettazzjoni ta’ bonds tal-banek iggarantiti mill-gvern
      1.   Kontropartijiet illi joħorġu bonds tal-banek eliġibbli li huma ggarantiti minn entità tas-settur pubbliku taż-ŻEE bid-dritt li timponi taxxi ma jistgħux jippreżentaw dawn il-bonds jew bonds simili maħruġin minn entitajiet b’rabiet mill-qrib bħala kollateral għal operazzjonijiet ta’ kreditu tal-Eurosistema f’ammont li jeċċedi l-valur nominali ta’ dawn il-bonds diġa ppreżentati bħala kollateral fil-jum li tidħol fis-seħħ din id-Deċiżjoni.
      2.   F’każijiet eċċezzjonali, il-Kunsill Governattiv jista’ jiddeċiedi dwar derogi mir-rekwiżit stabbilit fil-paragrafu 1. Talba għal deroga għandha tkun akkumpanjata minn pjan ta’ finanzjament.”

   Artikolu 2
   Dħul fis-seħħ
   Din id-Deċizjoni għandha tidħol fis-seħħ fid-data tal-adozzjoni tagħha.

      Magħmul fi Frankfurt am Main, it-3 ta’ Lulju 2012.

            Il-President tal-BĊE

         Mario DRAGHI

      (1)  ĠU L 331, 14.12.2011, p. 1.

      (2)  ĠU L 341, 22.12.2011, p. 65.


title: Deċiżjoni tal-Kunsill (UE) 2015/1389 tas-7 ta' Mejju 2015 dwar l-iffirmar, f'isem l-Unjoni u l-Istati Membri tagħha, u l-applikazzjoni proviżorja tal-Protokoll li jemenda l-Ftehim dwar l-Ispazju Komuni tal-Avjazzjoni bejn l-Unjoni Ewropea u l-Istati Membri tagħha u r-Repubblika tal-Moldova, biex titqies l-adeżjoni tar-Repubblika tal-Kroazja mal-Unjoni Ewropea

text:
               14.8.2015

               MT

               Il-Ġurnal Uffiċjali tal-Unjoni Ewropea

               L 215/1

         DEĊIŻJONI TAL-KUNSILL (UE) 2015/1389
   tas-7 ta' Mejju 2015
   dwar l-iffirmar, f'isem l-Unjoni u l-Istati Membri tagħha, u l-applikazzjoni proviżorja tal-Protokoll li jemenda l-Ftehim dwar l-Ispazju Komuni tal-Avjazzjoni bejn l-Unjoni Ewropea u l-Istati Membri tagħha u r-Repubblika tal-Moldova, biex titqies l-adeżjoni tar-Repubblika tal-Kroazja mal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 100(2), flimkien mal-Artikolu 218(5) tiegħu,
   Wara li kkunsidra l-Att tal-Adeżjoni tal-Kroazja, u b'mod partikolari t-tieni subparagrafu tal-Artikolu 6(2) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fl-14 ta' Settembru 2012, il-Kunsill awtorizza lill-Kummissjoni tiftaħ negozjati, f'isem l-Unjoni, l-Istati Membri tagħha u r-Repubblika tal-Kroazja, biex tikkonkludi Protokoll li jemenda l-Ftehim dwar l-Ispazju Komuni tal-Avjazzjoni bejn l-Unjoni Ewropea u l-Istati Membri tagħha u r-Repubblika tal-Moldova (1), biex titqies l-adeżjoni tar-Repubblika tal-Kroazja mal-Unjoni Ewropea (“il-Protokoll”).

               (2)

               Dawk in-negozjati ngħalqu b'suċċess fis-16 ta' Settembru 2014.

               (3)

               Il-Protokoll għandu jiġi ffirmat f'isem l-Unjoni u l-Istati Membri tagħha, soġġett għall-konklużjoni tiegħu f'data aktar tard.

               (4)

               Il-Protokoll għandu jiġi applikat b'mod proviżorju,

         ADOTTA DIN ID-DEĊIŻJONI:
   Artikolu 1
   L-iffirmar tal-Protokoll li jemenda l-Ftehim dwar l-Ispazju Komuni tal-Avjazzjoni bejn l-Unjoni Ewropea u l-Istati Membri tagħha u r-Repubblika tal-Moldova, biex titqies l-adeżjoni tar-Repubblika tal-Kroazja mal-Unjoni Ewropea huwa b'dan awtorizzat f'isem l-Unjoni u l-Istati Membri tagħha, soġġett għall-konklużjoni tal-imsemmi Protokoll.
   It-test tal-Protokoll huwa mehmuż ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat li jaħtar lill-persuna(i) li jkollhom is-setgħa jiffirmaw il-Protokoll f'isem l-Unjoni u l-Istati Membri tagħha.
   Artikolu 3
   Il-Protokoll għandu jiġi applikat fuq bażi proviżorja, skont l-Artikolu 3(2) tiegħu, malli jiġi ffirmat mill-partijiet (2), sakemm jidħol fis-seħħ.
   Artikolu 4
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-7 ta' Mejju 2015.

            Għall-Kunsill

            Il-President

         E. RINKĒVIČS

      (1)  It-test tal-Ftehim huwa ppubblikat fil-ĠU L 292, 20.10.2012, p. 3.

      (2)  Id-data li minnha l-Protokoll ser jiġi applikat proviżorjament ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Deċiżjoni tal-Kummissjoni tal- 14 ta’ Diċembru 2009 li temenda d-Deċiżjoni 2008/855/KE dwar miżuri ta’ kontroll tas-saħħa tal-annimali marbuta mad-deni klassiku tal-ħnieżer f’ċerti Stati Membri (notifikata bid-dokument numru C(2009) 9909) (Test b’relevanza għaż-ŻEE)

text:
               15.12.2009

               MT

               Il-Ġurnal Uffiċjali tal-Unjoni Ewropea

               L 328/76

         DEĊIŻJONI TAL-KUMMISSJONI
   tal-14 ta’ Diċembru 2009
   li temenda d-Deċiżjoni 2008/855/KE dwar miżuri ta’ kontroll tas-saħħa tal-annimali marbuta mad-deni klassiku tal-ħnieżer f’ċerti Stati Membri
   (notifikata bid-dokument numru C(2009) 9909)
   (Test b’relevanza għaż-ŻEE)
   (2009/952/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 89/662/KEE tal-11 ta’ Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b’mod partikolari l-Artikolu 9(4) tagħha,
   Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 dwar l-iċċekkjar, veterinarju u zootekniku applikabbli għall-kummerċ intra-Komunitarju ta’ ċertu annimali ħajjin u prodotti bil-ħsieb tat-tlestija tas-suq intern (2), u b’mod partikolari l-Artikolu 10(4) tagħha,
   Billi:

               (1)

               Id-Deċiżjoni tal-Kummissjoni 2008/855/KE (3) tistabbilixxi ċerti miżuri ta’ kontroll marbuta mad-deni klassiku tal-ħnieżer fl-Istati Membri jew reġjuni tagħhom kif stipulat fl-Anness ta’ dik id-Deċiżjoni.

               (2)

               L-Artikolu 7 tad-Deċiżjoni 2008/855/KE jistabbilixxi li l-ebda kunsinji ta’ laħam frisk tal-majjal minn stabbilimenti li jinsabu fiż-żoni elenkati fil-Parti III tal-Anness ta’ dik id-Deċiżjoni, u preparazzjonijiet tal-laħam u prodotti tal-laħam li jikkonsistu minn dan il-laħam jew li fihom dan il-laħam għandhom jintbagħtu lil Stati Membri oħrajn mill-Istati Membri kkonċernati minn dawk iż-żoni.

               (3)

               Id-Deċiżjoni 2008/855/KE għandha tapplika sal-31 ta’ Diċembru 2009. Fid-dawl tas-sitwazzjoni tal-marda f’ċerti żoni tal-Bulgarija, il-Ġermanja, Franza, l-Ungerija u s-Slovakkja, hu xieraq li jiġi estiż il-perjodu ta’ applikazzjoni ta’ dik id-Deċiżjoni sal-31 ta’ Diċembru 2011.

               (4)

               Sabiex jiġi evitat it-tixrid tad-deni klassiku tal-ħnieżer mir-Rumanija għal Stati Membri oħra, ġiet adottata d-Deċiżjoni tal-Kummissjoni 2006/779KE tal-14 ta’ Novembru 2006 dwar miżuri tranżitorji għall-kontroll tas-saħħa tal-annimali fir-rigward tad-deni klassiku tal-ħnieżer fir-Rumanija (4). Dik id-Deċiżjoni għandha tapplika sal-31 ta’ Diċembru 2009.

               (5)

               Ir-Rumanija pprovdiet informazzjoni lill-Kummissjoni, li juri li s-sitwazzjoni tad-deni klassiku tal-ħnieżer f’dak l-Istat Membru marret għall-aħjar b’mod sinifikanti. Madankollu, fid-dawl tad-dejta disponibbli, miżuri addizzjonali għall-kontroll tas-saħħa tal-annimali għandhom ikomplu japplikaw fir-Rumanija fir-rigward tad-deni klassiku tal-ħnieżer. Għaldaqstant hu xieraq li r-Rumanija tiġi inkluża fil-Parti III tal-Anness tad-Deċiżjoni 2008/855/KE. L-inklużjoni tar-Rumanija fil-Parti III tal-Anness tad-Deċiżjoni 2008/855/KE għandha tiġi riveduta fid-dawl tar-riżultati ta’ spezzjoni tal-Unjoni li għandha titwettaq fir-Rumanija fl-ewwel semestru tal-2010.

               (6)

               Sabiex tiġi żgurata s-sikurezza tal-laħam frisk tal-majjal u tal-preparazzjonijiet tal-laħam u prodotti tal-laħam li jikkonsistu f’laħam frisk jew li fihom dan il-laħam li jidħlu f’żoni elenkati fil-Parti III tal-Anness tad-Deċiżjoni 2008/855/KE minn żoni li mhumiex elenkati f’dik il-Parti, l-istabbilimenti li qegħdin jipproduċu, jaħżnu u jipproċessaw tali komoditajiet għandhom ikunu approvati mill-awtorità kompetenti u nnotifikati lill-Kummissjoni. B’żieda ma’ dan, il-produzzjoni, ħażna u l-ipproċessar ta’ laħam u prodotti jew preparazzjonijiet tal-laħam bħal dawn għandhom jitwettqu separatament minn dawk ta’ prodotti oħra li jikkonsistu f’laħam jew li fihom laħam minn stabbilimenti li jinsabu fiż-żoni elenkati fil-Parti III tal-Anness ta’ dik id-Deċiżjoni.

               (7)

               Sabiex tiġi żgurata t-traċċabbiltà tal-laħam frisk tal-majjal u tal-preparazzjonijiet tal-laħam u prodotti tal-laħam li jikkonsistu f’laħam frisk li jidħlu fiż-żoni elenkati fil-Parti III tal-Anness tad-Deċiżjoni 2008/855/KE minn żoni li mhumiex elenkati f’dik il-Parti, il-laħam u l-prodotti u l-preparazzjonijiet tal-laħam għandhom ikunu mmarkati kif xieraq. Għaldaqstant, il-laħam frisk tal-majjal għandu jkun immarkat bil-marka sanitarja stipulata fil-Kapitolu III tat-Taqsima I tal-Anness I tar-Regolament (KE) Nru 854/2004 tal-Parlament Ewropew u tal-Kunsill tad-29 ta’ April 2004 li jippreskrivi regoli speċifiċi għall-organizzazzjoni ta’ kontrolli uffiċjali fuq prodotti li joriġinaw mill-annimali maħsuba għall-konsum uman (5). Il-preparazzjonijiet tal-laħam u l-prodotti tal-laħam li fihom laħam tal-majjal bħal dan għandhom ikunu mmarkati bil-marka ta’ identifikazzjoni stipulata fit-Taqsima I tal-Anness II tar-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali (6).

               (8)

               Id-Deċiżjoni 2008/855/KE għandha tiġi emendata skont dan.

               (9)

               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         ADOTTAT DIN ID-DEĊIŻJONI:
   Artikolu 1
   Id-Deċiżjoni 2008/855/KE hija emendata kif ġej:

               (1)

               L-Artikolu 8a li ġej qed jiġi miżjud:
               “Artikolu 8a
               Id-dispaċċ tal-laħam frisk tal-majjal u preparazzjonijiet tal-laħam u prodotti tal-laħam li jikkonsistu minn dan il-laħam jew li fihom dan il-laħam li ġejjin minn żoni barra ż-żoni elenkati fil-Parti III tal-Anness lil Stati Membri oħrajn
               1.   L-Istati Membri kkonċernati minn żoni elenkati fil-Parti III tal-Anness jistgħu jawtorizzaw id-dispaċċ għal Stati Membri oħrajn tal-laħam frisk tal-majjal li ġej minn ħnieżer ta’ stabbilimenti li jinsabu barra miż-żoni elenkati fil-Parti III tal-Anness, u preparazzjonijiet tal-laħam u prodotti tal-laħam li jikkonsistu minn dan il-laħam jew li fihom dan il-laħam, jekk il-laħam, il-preparazzjonijiet tal-laħam u l-prodotti tal-laħam huma prodotti, maħżuna u pproċessati fi stabbilimenti:

                           (a)

                           li huma approvati għal dak l-iskop minn awtorità kompetenti u nnotifikati lill-Kummissjoni;

                           (b)

                           fejn il-produzzjoni, ħażna u l-ipproċessar isiru b’mod separat minn prodotti oħrajn li jikkonsistu f’laħam jew li fihom laħam, li ġej minn stabbilimenti li jinsabu fiż-żoni elenkati fil-Parti III tal-Anness.

                     2.   Il-laħam frisk tal-majjal imsemmi fil-paragrafu 1 għandu jkun immarkat kif stipulat fil-Kapitolu III tat-Taqsima I tal-Anness I tar-Regolament (KE) Nru 854/2004.
               Il-preparazzjonijiet tal-laħam u l-prodotti tal-laħam imsemmija fil-paragrafu 1 għandhom ikunu mmarkati kif stipulat fit-Taqsima I tal-Anness II tar-Regolament (KE) Nru 853/2004.”

               (2)

               Fl-Artikolu 15, id-data “31 ta’ Diċembru 2009” qed tinbidel bil-“31 ta’ Diċembru 2011”.

               (3)

               Fil-Parti III tal-Anness, tiddaħħal l-annotazzjoni li ġejja:
               “Ir-Rumanija

               It-territorju kollu tar-Rumanija.”

         Artikolu 2
   Il-punt 3 tal-Artikolu 1 għandu japplika mill-1 ta’ Jannar 2010.
   Artikolu 3
   Din id-Deċiżjoni hija indirizzata lill-Istati Membri.

      Magħmul fi Brussell, l-14 ta’ Diċembru 2009.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU L 395, 30.12.1989, p. 13.

      (2)  ĠU L 224, 18.8.1990, p. 29.

      (3)  ĠU L 302, 13.11.2008, p. 19.

      (4)  ĠU L 314, 15.11.2006, p. 48.

      (5)  ĠU L 139, 30.4.2004, p. 206.

      (6)  ĠU L 139, 30.4.2004, p. 55.


title: Deċiżjoni tal-Kunsill 2009/935/ĠAI tat- 30 ta’ Novembru 2009 li tiddetermina l-lista ta’ Stati terzi u organizzazzjonijiet li magħhom il-Europol għandu jikkonkludi ftehimiet

text:
               11.12.2009

               MT

               Il-Ġurnal Uffiċjali tal-Unjoni Ewropea

               L 325/12

         DEĊIŻJONI TAL-KUNSILL 2009/935/ĠAI
   tat-30 ta’ Novembru 2009
   li tiddetermina l-lista ta’ Stati terzi u organizzazzjonijiet li magħhom il-Europol għandu jikkonkludi ftehimiet
   IL-KUNSILL TAL-UNJONI EWROPEA,
   Wara li kkunsidra d-Deċiżjoni tal-Kunsill 2009/371/ĠAI tas-6 ta’ April 2009 li tistabbilixxi l-Uffiċċju Ewropew tal-Pulizija (Europol) (1) (id-“Deċiżjoni Europol”) u b’mod partikolari l-Artikolu 26(1)(a) tagħha,
   Wara li kkunsidra d-Deċiżjoni tal-Kunsill 2009/934/ĠAI tat-30 ta’ Novembru 2009 li’ tadotta r-regoli implimentattivi li jirregolaw ir-relazzjonijiet tal-Europol mal-imsieħba, inkluż l-iskambju ta’ data personali u informazzjoni kklassifikata (2) u b’mod partikolari l-Artikoli 5 u 6 tagħha,
   Wara li kkunsidra l-Opinjoni tal-Parlament Ewropew,
   Billi:

               (1)

               Hija r-responsabbiltà tal-Kunsill, filwaqt li jaġixxi b’maġġoranza kwalifikata wara li jikkonsulta lill-Parlament Ewropew, li jiddetermina, f’lista, l-Istati terzi u l-organizzazzjonijiet imsemmijin fl-Artikolu 23(1) tad-Deċiżjoni Europol li magħhom l-Europol għandu jikkonkludi ftehimiet.

               (2)

               Hija r-responsabbiltà tal-Bord ta’ Amministrazzjoni li jipprepara dik il-lista.

               (3)

               Huwa opportun li tkun prevista proċedura li tistabbilixxi l-mod li bih Stati terzi u organizzazzjonijiet addizzjonali jistgħu jiżdiedu mal-lista ta’ Stati terzi u organizzazzjonijiet li magħhom l-Europol għandu jikkonkludi ftehimiet,

         IDDEĊIEDA KIF ĠEJ:
   Artikolu 1
   1.   F’konformità mal-Artikolu 23(2) tad-Deċiżjoni Europol, l-Europol għandu jikkonkludi ftehimiet mal-Istati terzi u l-organizzazzjonijiet li ddaħħlu fil-lista tal-Anness għal din id-Deċiżjoni. L-Europol jista’ jagħti bidu għall-proċedura għall-konklużjoni ta’ ftehim hekk kif l-Istat terz jew l-organizzazzjoni tiddaħħal fil-lista. L-Europol għandu jagħmel dak kollu li jista’ biex jiġi konkluż ftehim ta’ kooperazzjoni ma’ Stati terzi u organizzazzjonijiet li jippermetti l-iskambju ta’ data personali, sakemm ma jkunx ġie deċiż mod ieħor mill-Bord ta’ Amministrazzjoni.
   2.   L-Europol għandu jagħti prijorità lill-konklużjoni ta’ ftehimiet ta’ kooperazzjoni ma’ Stati terzi u organizzazzjonijiet li ddaħħlu fil-lista, b’kont meħud tal-bżonnijiet operattivi tal-Europol u r-riżorsi umani u finanzjarji disponibbli. Il-Bord ta’ Amministrazzjoni jista’ jipprovdi lid-Direttur bi kwalunkwe struzzjonijiet oħra dwar in-negozjar ta’ ftehim speċifiku kif iqis meħtieġ.
   3.   Id-Direttur għandu jinforma lill-Bord ta’ Amministrazzjoni fuq bażi regolari dwar is-sitwazzjoni attwali tan-negozjati li jkunu għaddejjin ma’ partijiet terzi u kull sitt xhur għandu jippreżenta rapport dwar il-progress.
   Artikolu 2
   1.   Membru tal-Bord ta’ Amministrazzjoni jew l-Europol jista’ jipproponi li fil-lista jiżdied Stat terz jew organizzazzjoni ġdida. Meta jagħmlu hekk, huma għandhom ifissru fil-qosor il-bżonn operattiv għall-konklużjoni ta’ ftehim ta’ kooperazzjoni ma’ dak l-Istat terz jew organizzazzjoni.
   2.   Il-Bord ta’ Amministrazzjoni għandu jiddeċiedi jekk jipproponix lill-Kunsill jew le biex jiżdied fil-lista dak l-Istat terz jew l-organizzazzjoni.
   3.   Il-Kunsill għandu jiddeċiedi dwar iż-żieda tal-Istat terz jew l-organizzazzjoni ġdida fil-lista billi jemenda l-Anness għal din id-Deċiżjoni.
   Artikolu 3
   Din id-Deċiżjoni għandha tidħol fis-seħħ fl-1 ta’ Jannar 2010.
   Artikolu 4
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, it-30 ta’ Novembru 2009.

            Għall-Kunsill

            Il-President

         B. ASK

      (1)  ĠU L 121, 15.5.2009, p. 37.

      (2)  Ara paġna 6 ta’ dan il-Ġurnal Uffiċjali.

      ANNESS
      Lista ta’ Stati terzi u organizzazzjonijiet li magħhom l-Europol għandu jikkonkludi ftehimiet:

                  1.

                  Stati terzi (f’ordni alfabetika):

                              —

                              Albanija

                              —

                              Awstralja

                              —

                              Bolivja

                              —

                              Bożnja-Ħerzegovina

                              —

                              Ċina

                              —

                              L-Ex Repubblika Jugożlava tal-Maċedonja (FYROM)

                              —

                              Indja

                              —

                              Iżlanda

                              —

                              Iżrael

                              —

                              Kanada

                              —

                              Kolumbja

                              —

                              Kroazja

                              —

                              Liechtenstein

                              —

                              Marokk

                              —

                              Moldova

                              —

                              Monako

                              —

                              Montenegro

                              —

                              Norveġja

                              —

                              Perù

                              —

                              Russja

                              —

                              Serbja

                              —

                              Stati Uniti tal-Amerika

                              —

                              Turkija

                              —

                              Ukraina

                              —

                              Żvizzera

                  2.

                  Organizzazzjonijiet (f’ordni alfabetika):

                              —

                              ICPO-Interpol

                              —

                              Organizzazzjoni Dinjija tad-Dwana

                              —

                              Uffiċċju tan-Nazzjonijiet Uniti kontra d-Droga u l-Kriminalità (UNODC)


title: 2009/441/KE: Deċiżjoni tal-Kunsill tal- 25 ta’ Mejju 2009 li taħtar membru Taljan fil-Kumitat tar-Reġjuni

text:
               11.6.2009

               MT

               Il-Ġurnal Uffiċjali tal-Unjoni Ewropea

               L 148/17

         DEĊIŻJONI TAL-KUNSILL
   tal-25 ta’ Mejju 2009
   li taħtar membru Taljan fil-Kumitat tar-Reġjuni
   (2009/441/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263 tiegħu,
   Wara li kkunsidra l-proposta mill-Gvern Taljan,
   Billi:

               (1)

               Fl-24 ta' Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2006 sal-25 ta' Jannar 2010 (1).

               (2)

               Konsegwentement għat-tmiem tal-mandat tas-Sur Renato SORU sar vakanti siġġu ta' membru fil-Kumitat tar-Reġjuni.

         IDDEĊIEDA KIF ĠEJ:
   Artikolu 1
   Huwa b'dan maħtur membru fil-Kumitat tar-Reġjuni għall-bqija tal-mandat attwali, jiġifieri sal- 25 ta' Jannar 2010:
   Is-Sur Ugo CAPPELLACCI, President tar-Reġjun ta' Sardinja.
   Artikolu 2
   Din id-Deċiżjoni għandu jkollha effett fid-data tal-adozzjoni tagħha.

      Magħmula fi Brussell, 25 ta’ Mejju 2009.

            Għall-Kunsill

            Il-President

         J. ŠEBESTA

      (1)  ĠU L 56, 25.2.2006, p. 75.


title: Id-Deċiżjoni tal-Kunsill tat-13 ta' Diċembru 1993 dwar il-konklużjoni ta' Ftehim fil-forma ta' skambju ta' ittri bejn il-Komunità Ekonomika Ewropea u r-Renju tan-Norvegja dwar ċerti arranġamenti fil-qasam tal-agrikoltura

text:
Avviż Legali Importanti

|

31993D0737

Official Journal L 346 , 31/12/1993 P. 0017 - 0017

		Id-Deċiżjoni tal-Kunsilltat-13 ta' Diċembru 1993dwar il-konklużjoni ta' Ftehim fil-forma ta' skambju ta' ittri bejn il-Komunità Ekonomika Ewropea u r-Renju tan-Norvegja dwar ċerti arranġamenti fil-qasam tal-agrikoltura(93/737/KE)IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari Artikolu 113 flimkien ma' Artikolu 228(3), l-ewwel subparagrafu tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Billi fil-qafas tan-negozjati taż-Żona Ekonomika Ewropea (ŻEE) kien possibbli li jiġi negozjat Ftehim fil-forma ta' skambju ta' ittri bejn il-Komunità Ekonomika Ewropea u r-Renju tan-Norveġja dwar ċerti arranġamenti fil-qasam tal-Agrikoltura;Billi dan il-Ftehim huwa parti mill-bilanċ totali tar-riżultati tan-negozjati taż-ŻEE u element essenzjali għall-approvazzjoni mill-Komunità tal-Ftehim taż-ŻEE;Billi dan il-Ftehim għandu jiġi approvat,IDDEĊIEDA DAN LI ĠEJ,Artikolu 1Il-Ftehim fil-forma ta' skambju ta' ittri bejn il-Komunità Ekonomika Ewropea u r-Renju tan-Norveġja dwar ċerti arranġamenti fil-qasam tal-agrikoltura huwa b'dan il-mezz approvat f'isem il-Komunità.It-test tal-Ftehim huwa mehmuż mad-Deċiżjoni tal-Kunsill 93/239/KEE tal-15 ta' Marzu 1993 dwar il-konklużjoni tal-Ftehim fil-forma ta' skambju ta' ittri bejn il-Komunità Ekonomika Ewropea, minn naħa, u r-Repubblika tal-Awstrija, ir-Repubblika tal-Finlandja, ir-Repubblika tal-Islanda, ir-Renju tan-Norveġja u r-Renju tal-Isvezja, min-naħa l-oħra, dwar l-applikazzjoni proviżorja tal-Ftehim dwar ċerti arranġamenti fil-qasam tal-agrikoltura, iffirmat mill-Partijiet imsemmija f'Oporto nhar it-2 ta' Mejju 1992 [2].Artikolu 2Il-President tal-Kunsill għandu jagħti n-notifika tal-approvazzjoni tal-Ftehim mill-Komunità [3].Magħmula fi Brussel, fit-13 ta' Diċembru 1993.Għall-KunsillIl-PresidentPh. Maystadt[1] ĠU Ċ 305, tat- 23.11.1992, p. 61.[2] ĠU L 109, tal-1.5.1993, p. 1.[3] Ara paġna 35 ta' dan il-Ġurnal Uffiċjali.--------------------------------------------------


title: 2014/698/UE: Deċiżjoni tal-Parlament Ewropew u tal-Kunsill tal- 25 ta' Settembru 2014 dwar il-mobilizzazzjoni tal-Fond Ewropew ta' Aġġustament għall-Globalizzazzjoni, f'konformità mal-punt 13 tal-Ftehim Interistituzzjonali tat- 2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (Talba EGF/2014/001 EL/Nutriart)

text:
               8.10.2014

               MT

               Il-Ġurnal Uffiċjali tal-Unjoni Ewropea

               L 292/16

         DEĊIŻJONI TAL-PARLAMENT EWROPEW U TAL-KUNSILL
   tal-25 ta' Settembru 2014
   dwar il-mobilizzazzjoni tal-Fond Ewropew ta' Aġġustament għall-Globalizzazzjoni, f'konformità mal-punt 13 tal-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (Talba EGF/2014/001 EL/Nutriart)

      (2014/698/UE)

   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta' Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006 (1), u b'mod partikolari l-Artikolu 15(4) tiegħu,
   Wara li kkunsidraw ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (2), u b'mod partikolari l-Artikolu 12 tiegħu,
   Wara li kkunsidraw il-Ftehim Interistituzzjonali bejn il-Parlament Ewropew, il-Kunsill u l-Kummissjoni tat-2 ta' Diċembru 2013 dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (3), u b'mod partikolari l-punt 13 tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta' Aġġustament għall-Globalizzazzjoni (FEG) kien stabbilit biex jipprovdi appoġġ lill-ħaddiema li jkunu ngħataw is-sensja u lill-persuni li jaħdmu għal rashom li l-attività tagħhom tkun intemmet b'riżultat ta' bidliet strutturali kbar fl-andament tal-kummerċ dinji minħabba l-globalizzazzjoni, b'riżultat ta' kontinwazzjoni tal-kriżi finanzjarja u ekonomika globali indirizzata fir-Regolament (KE) Nru 546/2009 tal-Parlament Ewropew u tal-Kunsill (4), jew b'riżultat ta' kriżi ekonomika u finanzjarja globali ġdida, u sabiex jgħinhom fl-integrazzjoni mill-ġdid tagħhom fis-suq tax-xogħol.

               (2)

               Il-FEG m'għandux jaqbeż ammont massimu annwali ta' EUR 150 miljun (fi prezzijiet tal-2011), kif stabbilit fl-Artikolu 12 tar-Regolament (UE, Euratom) Nru 1311/2013.

               (3)

               Fil-5 ta' Frar 2014, il-Greċja ppreżentat talba għall-mobilizzazzjoni tal-FEG, fir-rigward tas-sensji fl-impriża Nutriart S.A u f'25 fornitur u produttur aktar 'il quddiem fil-katina ta' produzzjoni: AR.ZIGAS & SIA u 24 persuna li jaħdmu għal rashom li ntemmet l-attività tagħhom li kienet dipendenti fuq l-impriża ewlenija, u ssupplementat din it-talba b'informazzjoni addizzjonali kif previst fl-Artikolu 8(3) tar-Regolament (UE) Nru 1309/2013. Din it-talba tikkonforma mar-rekwiżiti biex tiġi determinata kontribuzzjoni finanzjarja mill-FEG kif stabbilit fl-Artikolu 13 tar-Regolament (UE) Nru 1309/2013.

               (4)

               Skont l-Artikolu 6(2) tar-Regolament (UE) Nru 1309/2013, il-Greċja ddeċidiet li tipprovdi servizzi personalizzati kkofinanzjati mill-FEG lill-persuni NEET ukoll.

               (5)

               Għalhekk, il-FEG għandu jiġi mobilizzat sabiex jipprovdi kontribuzzjoni finanzjarja li tammonta għal EUR 6 096 000 għat-talba preżentata mill-Greċja,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2014, il-Fond Ewropew ta' Aġġustament għall-Globalizzazzjoni għandu jiġi mobilizzat biex jipprovdi s-somma ta' EUR 6 096 000 f'approprjazzjonijiet ta' impenn u ta' ħlas.
   Artikolu 2
   Din id-deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

      Magħmul fi Brussel, il-25 ta' Settembru 2014.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         S. GOZI

      (1)  ĠU L 347, 20.12.2013, p. 855.

      (2)  ĠU L 347, 20.12.2013, p. 884.

      (3)  ĠU C 373, 20.12.2013, p. 1.

      (4)  Regolament (KE) Nru 546/2009 tal-Parlament Ewropew u tal-Kunsill tat-18 ta' Ġunju 2009 li jemenda r-Regolament (KE) Nru 1927/2006 dwar l-istabbiliment tal-Fond Ewropew ta' Aġġustament għall-Globalizzazzjoni (ĠU L 167, 29.6.2009, p. 26).


title: Deċiżjoni tal-Kunsill (UE) 2017/1792 tad-29 ta' Mejju 2017 dwar l-iffirmar, f'isem l-Unjoni, u l-applikazzjoni provviżorja tal-Ftehim Bilaterali bejn l-Unjoni Ewropea u l-Istati Uniti tal-Amerka dwar miżuri prudenzjali fir-rigward tal-assigurazzjoni u r-riassigurazzjoni

text:
               6.10.2017

               MT

               Il-Ġurnal Uffiċjali tal-Unjoni Ewropea

               L 258/1

         DEĊIŻJONI TAL-KUNSILL (UE) 2017/1792
   tad-29 ta' Mejju 2017
   dwar l-iffirmar, f'isem l-Unjoni, u l-applikazzjoni provviżorja tal-Ftehim Bilaterali bejn l-Unjoni Ewropea u l-Istati Uniti tal-Amerka dwar miżuri prudenzjali fir-rigward tal-assigurazzjoni u r-riassigurazzjoni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 114, flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fil-21 ta' April 2015 il-Kunsill awtorizza lill-Kummissjoni sabiex tiftaħ negozjati mal-Istati Uniti tal-Amerka għal ftehim dwar ir-riassigurazzjoni. In-negozjati ġew konklużi b'suċċess permezz ta' skambju ta' ittri bejn in-negozjaturi ewlenin fit-12 ta' Jannar 2017.

               (2)

               Jeħtieġ li l- Ftehim Bilaterali bejn l-Unjoni Ewropea u l-Istati Uniti tal-Amerka dwar miżuri prudenzjali fir-rigward tal-assigurazzjoni u r-riassigurazzjoni (“il-Ftehim”) jiġi ffirmat.

               (3)

               Bil-ħsieb li jiġi permess it-twaqqif tal-Kumitat Konġunt skont il-Ftehim, li ser jipprovdi forum għall-Unjoni u l-Istati Uniti tal-Amerka biex jiskambjaw informazzjoni dwar l-implimentazzjoni korretta tal-Ftehim, u sabiex tiġi permessa l-implementazzjoni ta' prattiki armonizzati mill-awtoritajiet ta' superviżjoni fl-Unjoni fir-rigward tas-superviżjoni tal-grupp li diġà huma possibbli taħt il-qafas legali attwali tal-Unjoni f'dak il-qasam, l-Artikoli 4 u 7 tal-Ftehim għandhom jiġu applikati fuq bażi provviżorja, sakemm jitlestew il-proċeduri meħtieġa għall-konklużjoni tal-Ftehim,

         ADOTTA DIN ID-DEĊIŻJONI:
   Artikolu 1
   L-iffirmar f'isem l-Unjoni tal-Ftehim Bilaterali bejn l-Unjoni Ewropea u l-Istati Uniti tal-Amerka dwar miżuri prudenzjali fir-rigward tal-assigurazzjoni u r-riassigurazzjoni huwa b'dan approvat, soġġett għall-konklużjoni tal-imsemmi Ftehim.
   It-test tal-Ftehim huwa mehmuż ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat li jinnomina l-persuna jew persuni li jkollhom is-setgħa li jiffirmaw il-Ftehim f'isem l-Unjoni.
   Artikolu 3
   L-Artikoli 4 u 7 tal-Ftehim għandhom jiġu applikati fuq bażi provviżorja f'konformità mal-Artikoli 9 u 10 tal-Ftehim, (1) sakemm jitlestew il-proċeduri meħtieġa għall-konklużjoni tal-Ftehim.
   Artikolu 4
   Il-Kummissjoni għandha tirrappreżenta lill-Unjoni fi ħdan il-Kumitat Konġunt previst fl-Artikolu 7 tal-Ftehim, wara li tkun semgħet il-fehmiet tal-grupp ta' ħidma tal-Kunsill dwar is-servizzi finanzjarji, u għandha tgħarraf lil dak il-grupp ta' ħidma, kull meta jkun xieraq u mill-anqas kull sena, bil-progress li jkun sar fl-implimentazzjoni tal-Ftehim.
   Artikolu 5
   Kwalunkwe pożizzjoni li tiġi espressa f'isem l-Unjoni għandha tkun adottataf'konformità mat-Trattati u b'hekk mill-Kunsill kif previst fl-Artikolu 16(1) tat-Trattat dwar l-Unjoni Ewropea jew l-Artikolu 218(9) tat-Trattat dwar il-Funzjonament tal-Unjoni Ewropea.
   Artikolu 6
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, id-29 ta' Mejju 2017.

            Għall-Kunsill

            Il-President

         C. CARDONA

      (1)  Id-data minn meta l-Ftehim ser jiġi applikat b'mod provviżorju ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.